text:
Dikawitan ku nyebat: Bismillahi amantu billah, bismillahi tawajjahtu lillah, bismillahi’ tashomtu lillah, bismillahi tawakkaltu alallloh, lahaula walakuwwata illabillah. Umat islam saantero dunya ti wengi tadi teras dugi ka ayeuna ngumandangkeun kalimah-kalimah kaagungan Alloh. Allohu akbar, Allohu akbar, laa ilaaha illallohu Allohu akbar, Allohu akbar walillaahilhamd.
Allohu akbar, Allohu akbar, Alloh nu maha agung. Kalimah pangaku yen diri urang leutik teu aya naon-naon. Tadi sateuacan angkat kadieu urang difoto-foto. Dina eta foto urang ngarasa gede jeung ngarasa gaya sabab eta foto ngan ukur urang sorangan. Di jalan panggih jeung babaturan terus difoto deui, ari ditinggali teh foto urang jadi ngaleutikan. Di tempat ieu urang sadayana di foto deui, ternyata dina hasil cetakna urang teh hese milari ayadi baris mana urang teh. Engke ku pak lurah warga desa Biru bade difoto bareng di lapang Biru, ku maha hasilna? Masih gede urang teh? Anggot pami difotona sadayana warga kabupaten Bandung, atawa warga Jawa Barat, atawa sadayana penduduk Indonesia. Kabayang… urang teh kacida leutikna malah teu katinggali, mana nu di sombongkeun ku urang teh, anggot di hadapan Alloh anu lahuu maa fissamaawaati wal ardi (kagungan mantena nu di pirang-pirang langit sareng bumi). Wal ardu jamii’ang qobdlotuhu yaumal qiyaamah, wassamaawatu mathwiyyatum biyamiinihi (Padahal bumi sadayana dina genggaman Alloh dina poe kiamat, jeung langit di gulung dina kekuasaan-Nana). Subhaanahu wa ta’ala amma yusyrikuun.
Hadirin…
Puasa, zakat fitrah, sholat ‘ied ieu ngarupakeun bentuk ‘allamal insaana maa lam ya’lam. Bentuk pelatihan terdahsyat sareng maha sampurna anu cara sareng teknikna langsung ti Sang Guru anu Maha Genius “Alloh swt”. Puasa ngarupakeun bentuk pendidikan sangkan manusa mampu ngeureunan pengabdian dirina ka salain Alloh. Anu pada akhirna mampu ngalahirkeun pribadi-pribadi anu tangguh, ngahasilkeun anu terbaik kalayan nganggo standar anu hebat anu teu ukur berhenti dina batasan duniawi tapi oge ukhrowi sapertos harapan urang : Robbanaa aatinaa fiddunyaa hasanah, wafil akhiroti hasanah, wa qinaa ‘adza bannaar.
Hadirin… Alloh ngajelaskeun dina surat Fushilat 37: Wamin aayaatihillailu wannahari wassyamsu walqomaru. Jeung tina tanda-tanda kaagungan Alloh peuting jeung beurang, panon poe jeung bulan. Dina Surat Yunus: 5, huwalladzi ja’alaasyamsa diyaaan walqomaro nuuron (Mantena teh anu ngajantenkeun panon poe bersinar jeung bulan bercahaya).
Yuulijullaila finnahari wayuulijunnaharo fillail. Tadi wengi ieu mimbar disimpen didieu katinggalna mung samar-samar, majeng enjing-enjing teras ayeuna menuju siang ieu mimbar beuki jelas. Panon poe memberikan sinar, warna sareng bentuk. Berjalana panon poe sungguh sering membentuk lukisan anu luarbiasa menakjubkan. Mangga perhatoskeun di waktos panon poe bade surup Subhanalloh, lukisan Alloh di atas kanfas yang maha luas di angkasa raya kalayan awan sebagai tinta sareng sorotan sinar matahari memberikan berjuta warna pesona anu setiap detik eta lukisan terus berubah. Alloh teu pernah ngalukis anu sonten kamari. Setiap sonten pasti eta lukisan berbeda. Subhanalloh, panon poe masihan sinar sahingga urang tiasa ninggal berbagai keindahan kalayan jelas. Urang moal tiasa ninggal megahna bangunan itu pami teu aya panon poe. Tapi naha eta panon poe nu masihan cahaya? Kumaha saupami eta panon poe tos dugi ka kulon ku Alloh dipiwarang liren? Tos poe ayeuna mah istirahat weh didieu! Saur Alloh. Eta panon poe diistirahatkeun ku Alloh. Naha eta panon poe bakal bisa memberikan deui cahaya? Jadi saha atuh anu tiasa masihan cahaya? Alloh nu masihan cahaya kehidupan mah,. Tapi… naha nya urang teh teu ngaraos isin ku Alloh, urang teh sering teu syukur ka Alloh… Laatasjudu lissyamsi walaa lilqomar wasjuduu lillahilladzi kholaqohunna (ulah sujud ka panon poe jeung kana bulan, jeung prak sujud ka Alloah nu nyiptakeun duanana. Inkuntum iyyahu ta’buduun: lamun bukti aranjeun mung ka Alloh wungkul nyembah aranjeun
Hadirin, waktos abdi jalan-jalan ka Pangandaran. Abdi kantos naros ka nelayan. “Pak, Bapak tiasa berlayar ka tengah-tengah lautan anu luas. Naon anu ngajantankeun petunjuk ka Bapak, sahingga di waktos enjing-enjing Bapak tiasa tepat deui mulih ka ieu pantai?” Nelayan eta ngawaler sambil nunjuk ka luhur. “Bintang anu janten petunjuk Bapa berlayar ka tengah lautan”. Simkuring naros deui, “kumaha saupami eta bintang ku Alloh disumputkeun?” naha eta bentang tiasa masihan deui petunjuk ka eta nelayan? Janten saha atuh anu tiasa masihan petunjuk teh? Alloh yahdii bihi manyasaau. Tapi… naha nya urang teh ketika Alloh memanggil hayya ‘alasholah… ketika tadarus-tadarus Al-Qur’an hadits cepil urang teh sering dibuat tuli, naha nya urang teh sering teu syukur ka Alloh.
Numutkeun guru IPA, terjadina kehidupan teh sabab aya udara. Di Angkasa luar teu aya udara, maka teu aya kehidupan. Pami urang cicing dina lomari anu tertutup, mungkin urang bisa mati lemas, sabab kakurangan udara. Jadi udara saurnateh tiasa memberikan kehidupan. Tapi kumahanya saupami eta udara ku Alloh dicandak, naha tiasa udara memberikan kehidupan? Moal… Janten saha atuh anu masihan kehidupan teh? Hasbiyallohu laa ilaha illa huwa, ‘alaihi tawakkaltu wahuwa robbul ‘arsyil ‘adzim ( Cukup Alloh, teu aya deui panembahan kajabi mantena. Ka Mantena abdi tawakal, Mantena anu kagungan arasy anu agung./Attaubah: 129.
Kullu mauluudin yuuladu ‘alal fitroh. (sakabeh anak nu dilahirkeun aya dina kaayan bersih. Puasa, zakat fitrah ngarupakeun sarana pendidikan kanggo ngajaga fitrah ruh ilahiyah/god spot sangkan ngabogaan kejernihan hate sarta sakaligus ngahilangkeun bentuk pengabdian selain ka Alloh, Memang dina surat al Imron: 14.
“Geus dipapaesan ka manusa-manusa kacintaan kana keinginan wanita-wanita, putra-putri, emas, perak, anu bertumpuk-tumpuk, sareng kuda-kuda diselar tanda pilihan, binatang ternak sareng tanah ladang. Eta mung saukur kasenangan dunya. Sareng ka Alloh tempat pangbalikan anu sae.
Ibadah shaum tiasa ngamerdekakeun diri tina belenggu emosi, pikiran sareng egoism. Hawa nafsu anu ngakibatkeun urang jauh tina fitrah ilahiyah.Ibadah shaum tiasa ngabimbing sangkan urang teu berhenti dina menggapai “target antara” nyaeta dunya wungkul tapi oge sangkan tiasa ngahontal “target anu utama” nyaeta rido Alloh. Target antara nyaeta kesengan dunya tadi mung sekedar alat motivasi sangkan urang bisa ngabdi mung ka Alloh wungkul.
Hadirin
Fitrah ruh ilahiyah teh nyaeta islam. Islam asal katana tina aslama yuslimu islaman. Hartina serah, pasrah, tunduk. Jadi ukuran kaislaman teh nyaeta tunduk patuh kana nu tos digariskeun ku Alloh. Sadyana makhluk aya dina ruh ilahiyah: Darah anu paling kecil dina tubuh urang sareng sasatoan bergerak berputar ka kenca. Bulan ngulilingan bumi bergerak, berputar ka kenca, bumi sareng planet-planet laina mengelilingi panon poe bergerak, berputar ka kenca, alam semesta raya sadayana bergerak ka kenca. Anu thowaf mengelilingi ka’bah bergerak ka kenca. Sadayana aya dina garis orbit tunduk patuh ka Alloh. Yusabbihu maa fissamaawati wal ard. Puasa ngalatih Ego pikiran urang sangkan teu ka luar tina garis orbit. teu neangan-neangan alasan pembenaran kanggo matahkeun anu tos jadi hukum dina islam.
Salama kirang langkung 13 jam sadintena urang ngalatih patuangan urang kosong tina asupan zat-zat padat saperti sangu, baso, bala-bala jeng sajabana, anu sabenerna eta barang teh halal. Sadaya puji kagungan Alloh, ternyata panangan urang masih tiasa bergerak, sampean urang masih tiasa berjalaan, cepil urang masih tiasa ngadangu, soca urang masih tiasa ninggal. Ieu bukti yen kakuatan urang teh lain ukur dipengaruhi ku zat-zat padat tadi nu ngarupakeun kebutuhan jasmani, tapi salama urang ngosongkeun tina zat-zat padat tadi, masuk kana perangkat keras/hardwere urang teh seperangkat lunak/softwere nyaeta ruh ilahiyah “Kakutan Alloh” (kebutuhan rohani),. Laa haula wala kuwwata illa billah.
“Hiji hamba nyaketkeun diri ka Kaula, nepika Kaula mikacinta ka manehna, sareng saupama Kaula geus mikacinta, bakal jadi pangdenge Kaula anu digunakeunana keur ngadenge, paningali Kaula anu digunakanana keur ningali, Leungeun Kaula anu digunakeunana keur bertindak, serta suku Kaula anu digunakeuna keur leumpang” /Hadits Qudsi.
Mudah-mudahan shaum urang dina sasih romadhon kamari, tiasa ningkatkeun pengembalian urang kana fitrah ruh ilahiyah kalayan tingkat anu berbeda ti saum-saum sateuacana. Syawal ayeuna dijantenkeun titik awal aya dina tingkatan pembaktian anu langkung luhur kalayan panceg sandaran, panceg pasangan sareng panceg pandangan (mandang mardotillah) diwuwuh ku dasar kaimanan anu ngagerakkeun peribatan kaislaman timimiti syahadat dugi ka pembaktian ibadah haji ngarasa ka Gusti Alloh kaya-kaya moncongok atawa ku Gusti Alloh diponcongok, ngarasa barjah poe akhir dihareupeun. Kebahagiaan anu dijanjikeun ku Alloh kanggo anu shaum nyaeta dikala berbuka sareng dikala berjumpa dengan Alloh, tiasa kapendak ku urang. Mugia urang dipasihan kakitan sareng kasehatan kanggo mmilari ampunan ti Alloh sareng surga anu legana saperti langit sareng bumi.
بَارَكَ اللهُ لِيْ وَلَكُمْ


c: text/html

text:
Asam karboksilat
Dina kimia, asam karboksilat (ogé disebut asam alkanoat) nyaéta asam organik nu dicirikeun ku ayana gugus karboksil. Strukturna
R mangrupa hidrogén atawa gugus organik. Dina rumus kimia, ieu ogé biasa ditulis RCOOH).
Kaasaman, sebaran éléktron, jeung résonans[édit | édit sumber]
Asam karboksilat mangrupa asam lemah, sabab disosiasi molekul RCOOH ngan kira 1% nu jadi kation H+ jeung anion RCOO- na suhu rohangan dina leyuran cai.
Dua atom oxigén éléktronégatif cenderung metot éléktron ngajauhan hidrogén na gugus hidroxil, sedengkeun proton H+ sésana bisa leupas kalawan gampang. Muatan négatif sésana salajengna nyebar simétris di antara dua atom oxigén, sarta beungkeut karbon–oxigén mibanda ciri beungkeut ganda parsial (délokalisasi).
Ieu mangrupa hasil tina struktur résonans nu kaciptakeun ku ayana komponén karbonil na asam karboksilat, nu mun teu kitu gugus OH-na moal gampang kaleungitan H+-na (tempo alkohol).
Ayana gugus éléktronégatif (kayaning -OH atawa -Cl) nuturkeun gugus karboksilat bakal ngaronjatkeun kaasaman. Sahingga, pikeun conto, asam trikloroasétat (tilu gugus -Cl) mangrupa asam nu leuwih kuat batan asam laktat (hiji gugus -OH) nu leuwih kuat batan asam asetat (teu boga gugus séjén).
Réaksi[édit | édit sumber]
Asam karboksilat bisa dijieun ku jalan oksidasi lengkep alkohol primér.
Asam karboksilat meta jeung basa piekun ngahasilkeun uyah karboksilat, nalika hidrogén gugus -OH diganti ku ion logam. Asam étanoat (sarua jeung asam asetat) meta jeung natrium bikarbonat (baking soda) jadi natrium étanoat (natrium asetat), karbon dioxida, jeung cai:
- CH3COOH + NaHCO3 → CH3COONa + CO2 + H2O
Gugus karboxil ogé meta jeung gugus amina jadi beungkeut péptida sarta jeung alkohol jadi éster.
Asam karboksilat bisa diréduksi ku LiAlH4 jadi alkohol primér:
Contoh[édit | édit sumber]
Sababaraha asam karboksilat di antarana:
- HCOOH asam format (kapanggih dina panyeureud serangga, format nujul ka sireum)
- sadaya asam lemak, nu R-na mangrupa alkana dina asam jenuh atawa alkéna mun asamna teu jenuh
- CH3COOH asam asétat atawa asam étanoat (aya na cuka)
- CH3CH2COOH asam propanoat
- C6H5COOH asam bénzoat (natrium bénzoat, uyah natrium asam bénzoat dipaké salaku pangawét pangan)
- asam butirat
- CH2=CHCOOH asam akrilat
- asam laktat, aya na susu murni
- asam oksalat
- asam malonat
- asam suksinat
- asam glutarat
- asam adipat
- sadaya asam amino

robotstxt: allowed

filter: keep


text:
Kirgistan
Kyrgyzstan (Basa Kyrgyz: KыprызcTaH) nu baheula, saméméh misah ti Uni Soviét dikenal salaku Kirgisia mangrupa hiji nagara nu aya di Asia Tengah. Tepung wates jeung Républik Rahayat Cina, Kazakhstan, Tajikistan, jeung Uzbékistan. Ibu kotana aya di Bishkék (baheula Frunze).
Daptar eusi
Sajarah[édit | édit sumber]
Kyrgyzstan dianéksasi ku Kakaisaran Rusia dina 1864; nagara ieu miboga kamerdékaanna dina 1991. Dina pamaréntahan Uni Soviét, Kyrgyzstan jadi Républik Sosialis Soviét dina 1937 eujeung ngaran lengkep Républik Sosialis Soviét Kirgizia (atawa RSS Kirgizia).
Dina taun 2005, aya karusuhan di Kyrgyzstan nu ngarah kana labuhna présidén Askar Akayévich Akayév.
Politik[édit | édit sumber]
Dina taun-taun kahiji kamerdékaan pinuh Kyrgyzstan, Présidén Akayév katempo serius mibanda komitmen dina prosés réformasi. Tapi sanajan mibanda pitulung anggaran ti Kulon, kaasup Dana Monetér Internasional, Kyrgyzstan geus ngalaman kahéséan ékonomi ti mimitina. Ieu diakibatkeun ku pamisahan ti blok dagang Soviét, nu ngalangan transisi Kyrgyzstan nuju ka ékonomi pasar bebas.
Révolusi Tulip geus ngasilan nurunkeun présidén Akayév dina taun 2005 lantaran ayana katimpangan kamekaran ékonomi wewengkon antara kalér jeung kidul. Hal ieu aya sabab Akayév jeung kulawarga asalna ti wewengkon kalér nu nyababkeun wewengkon kidul terus labuh ékonomina. Posisi Présidén teras dilajengan ku Kurmanbek S. Bakiyév anu nawarkeun Révolusi Warna nyaéta ngarepan pamaréntahan nu démokratis.
Bakiyév nutup basis militér Amérika Sarikat di Kyrgyzstan taun 2009. 7 April 2010, posisi Bakiyév diturunkeun jeung digentosan ku Roza Otunbayéva, nu saméméhna téh menteri luar nagri Kyrgyzstan. Dina paalihan kapamingpinan kali ieu geus ménta korban 68 urang maot jeung 400 urang luka di propinsi Osh. "Paperangan" nambah parah sabab aya unsur étnis nyaéta étnis Uzbék jeung Kyrgyz. Évakuasi massal ku étnis Uzbék nandaan heunteu hasilna pamaréntah dina kaamanan jeung stabilitas jero nagri. Roza pernah ménta pitulung ka Rusia nu ditanggapan "tiis" jeung bakal ngan ngintun pitulung kamanusaan wéh.
Roza sadia nganégo jeung Bakiyév dina nanganan masalah ieu, nepi ka ayeuna, Bakiyév ngasingan déwék ka Bélarusia.
Oblasttar (Wewengkon-wewengkon)[édit | édit sumber]
Kyrgyzstan dibagi kana 7 oblast (jamak: oblasttar; ti basa Rusia nu hartina wewengkon atawa propinsi) jeung 1 kota (shaar). Salian Bishkék, ibu kota propinsi Osh, Osh, ogé boga status shaar. Katujuh oblast jeung dua shaar éta nyaéta (disartaan ngaran ibu kota dina kurung):
- Kota Bishkék
- Propinsi Batkén (Batkén),
- Propinsi Chui (Tokmok),
- Propinsi Jalal-Abad (Jalal-Abad),
- Propinsi Naryn (Naryn),
- Propinsi Osh (Osh),
- Propinsi Talas (Talas),
- Propinsi Yssyk-Kul (Karakol).
Oblast teras dibagi deui kana raions (distrik), nu diparéntah para pajabat nu diistrénan ku pamaréntah pusat. Komunitas luar kota, nu jumlahna nepi ka 20 wewengkon leutik, miboga kakawasaan sorangan eujeung wali kota jeung déwan kota.
Géografi[édit | édit sumber]
Kyrgyzstan aya di runtuyan pagunungan Tian Shan. Issyk Kul mangrupa dano panggedéna di Kyrgyzstan jeung dano pagunungan panggedéna kadua di dunya saenggeus Dano Titicaca.
Tempo ogé[édit | édit sumber]
Tumbu luar[édit | édit sumber]
Tingali ogé Kirgistan di Wikivoyage
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Bélarus · Kazakhstan · Kyrgyzstan · Rusia · Tajikistan · Uzbékistan


text:
- VDize
- jatuh ..berusaha untuk bangun kembali...
About Me
My Facebook
-
▼
2011
(66)
-
▼
Maret
(47)
- TRIK MENGHADAPI UJIAN NASIONAL 2011
- 7 (TUJUH BELAS) KONSEP KAGEULISAN MOJANG SUNDA
- Sarsilah Ngaran Patempatan Di Tatar Sunda
- TATAKRAMA BASA SUNDA
- PARIBASA SUNDA A-Z
- Tatarucingan keur nyinglarkeun hate
- Permainan Orang Sunda
- Mengenal Asal Usul Angklung
- Kisah Karsih di Sakola
- Sapasang Soca Wanoja
- Sasakala embé janggotan
- KUDA ANU NGDEUL
- Kabayan Ngala Tutut
- Si Kabayan Ngadeupaan Lincar
- ABONG KABAYAN
- CIUNG WANARA
- SASAKALA GUNUNG TANGKUBAN PARAHU
- SASAKALA SITU BAGENDIT
- Makalah PAI ( Akibat Pergaulan Bebas di Kalangan...
- Makalah PAI ( Euthanasia di tinjau dari kesehatan...
- blink> Makalah PAI ( Homosex,Gay dan Lesbian)
- Makalah PAI ( Masuknya Islam di Nusantara dan pe...
- Makalah PAI ( Pendidikan Islam di Indonesia)
- Makalah PAI ( Peranan Guru dalam pendidikan Isla...
- Makalah PAI ( Pergaulan remaja secara Islami)
- Makalah PAI ( Perkembangan masa pranatal dan mas...
- Makalah PAI ( Valentine day sebuah tragedi moral...
- Kecerdasan Emosional Dalam Belajar
- Prilaku Agresif Remaja
- Tips Mengatasi Anak yang Malas Belajar
- kecerdasan Emosional
- Wajah Pendidikan Kita
- Dari Kampus Ke Dunia Kerja
- Metode Perencanaan Pendidikan
- Kemerosotan Daya Tarik Sekolah
- Mampukan Institusi Pendidikan Mempersiapkan Pemim...
- 4 Kebiasaan Pemimpin Yang Efektif
- Kesehatan Jiwa Syarat Dalam Mengajar
- Fenomena Guru Dalam Mengejar Teknologi
- Lima Kelemahan Guru Dalam Mengajar
- Guru Perlu Kreatif Agar Siswa Ga BT
- Pendidikan Moral Terlupakan
- Layanan Komunikasi Total bagi Tunagrahita
- Implementasi Psikologi dalam Pembelajaran Sain di...
- Internet dan Pendidikan
- PELACURAN BERSERAGAM SEKOLAH
- Facebook Sebabkan Mahasiswa Malas dan Bodoh
- ▼ Maret (47)
Arsip Blog
KACATURKEUN di Karajaan Galuh. Anu ngaheuyeuk dayeuh waktu harita téh nya éta Prabu Barma Wijaya kusumah. Anjeunna boga permaisuri dua. Nu kahiji Déwi Naganingrum, ari nu kadua Déwi Pangrenyep. Harita duanana keur kakandungan.
Barang nepi kana waktuna, Déwi Pangrenyep ngalahirkeun. Budakna lalaki kasép jeung mulus, dingaranan Hariang Banga. Tilu bulan ti harita, Déwi Naganingrum ogé ngalahirkeun, diparajian ku Déwi Pangrenyep. Orokna lalaki deuih. Tapi ku Déwi Pangrenyep diganti ku anak anjing, nepi ka saolah-olah Déwi Naganingrum téh ngalahirkeun anak anjing. Ari orok nu saéstuna diasupkeun kana kandaga dibarengan ku endog hayam sahiji, terus dipalidkeun ka walungan Citanduy.
Mireungeuh kaayaan kitu, Sang Prabu kacida ambekna ka Déwi Naganingrum. Terus nitah Ki Léngsér supaya maéhan Déwi Naganingrum, lantaran dianggap geus ngawiwirang raja pédah ngalahirkeun anak anjing. Déwi Naganingrum dibawa ku Léngsér , tapi henteu dipaéhan. Ku Léngsér disélongkeun ka leuweung anu jauh ti dayeuh Galuh.
Ari kandaga anu dipalidkeun téa, nyangsang dina badodon tataheunan lauk Aki jeung Nini Balangantrang. Barang Aki jeung Nini Balangantrang néang tataheunanana kacida bungahna meunang kandaga téh. Leuwih-leuwih sanggeus nyaho yén di jerona aya orok alaki anu mulus tur kasép. Gancangna budak téh dirawu dipangku, dibawa ka lemburna nya éta Lembur Geger Sunten, sarta diaku anak.
Kocapkeun budak téh geus gedé. Tapi masih kénéh can dingaranan. Hiji poé budak téh milu ka leuweung jeung Aki Balangantrang. Nénjo manuk nu alus rupana, nanyakeun ka Aki Balangantrang ngaranna éta manuk. Dijawab ku Aki éta téh ngaranna manuk ciung. Tuluy nénjo monyét. Nanyakeun deui ngaranna. Dijawab deui ku Si Aki, éta téh ngaranna wanara. Budak téh resepeun kana éta ngaran, tuluy baé ménta supaya manéhna dingaranan Ciung Wabara. Aki jeung Nini Balangantrang satuju.
Ayeuna Ciung Wanara geus jadi pamuda anu kasép sarta gagah pilih tanding. Ari endogna téa, disileungleuman ku Nagawiru ti Gunung Padang, nepi ka megarna. Ayeuna geus jadi hayam jago anu alus tur pikalucueun.
Dina hiji poé, Ciung Wanara amitan ka Aki jeung Nini Balangantrang, sabab rék nepungan raja di Galuh. Inditna bari ngélék hayam jago téa. Barang nepi ka alun-alun amprok jeung Patih Purawesi katut Patih Puragading. Nénjo Ciung Wanara mawa hayam jago, éta dua patih ngajak ngadu hayam. Ku Ciung Wanara dilayanan. Pruk baé hayam téh diadukeun. Hayam patih éléh nepi ka paéhna. Patih dua ngambek, barang rék ngarontok, Ciung Wanara ngaleungit. Dua patih buru-buru laporan ka raja.
Ari Ciung Wanara papanggih jeung Léngsér. Terus milu ka karaton. Nepi ka karaton, Ciung Wanara ngajak ngadu hayam ka raja. Duanana maké tandon. Lamun hayam Ciung Wanara éléh, tandonna nyawa Ciung Wanara. Sabalikna lamun hayam raja nu éléh, tandonna nagara sabeulah, sarta Ciung Wanara baris dijenengkeun raja tur diaku anak.
Gapruk baé atuh hayam téh diadukeun. Lila-lila hayam Ciung Wanara téh kadéséh, terus kapaéhan. Ku Ciung Wanara dibawa ka sisi Cibarani, dimandian nepi ka élingna. Gapruk diadukeun deui. Keur kitu datang Nagawiru ti Gunung Padang, nyurup kana hayam Ciung Wanara. Sanggeus kasurupan Nagawiru, hayam Ciung Wanara unggul. Hayam raja éléh nepi ka paéhna.
Luyu jeung jangjina Ciung Wanara dibéré nagara sabeulah, beulah kulon. Dijenengkeun raja sarta diaku anak ku Prabu Barma Wijaya Kusumah. Ari nagara anu sabeulah deui, beulah wétan dibikeun ka Hariang Banga.
Ku Kabinékasan Ki Léngsér, Ciung Wanara bisa patepung deui jeung indungna nya éta Déwi Naganingrum.
Lila-lila réka perdaya Déwi Pangrenyep téh kanyahoan ku Ciung Wanara. Saterusna atuh Déwi Pangrenyep téh ditangkep sarta dipanjarakeun dina panjara beusi.
Hariang Banga kacida ambekna basa nyahoeun yén indungna geus dipanjara ku Ciung Wanara. Der atuh tarung. Taya nu éléh sabab sarua saktina. Tapi lila-lila mah Hariang Banga téh kadéséh ku Ciung Wanara. Hariang Banga dibalangkeun ka wétaneun Cipamali. Tah, harita kaayaan Galuh jadi dua bagian téh. Kuloneun Cipamali dicangking ku Ciung Wanara. Ari wétaneunana dicangking ku Hariang Banga.
Tina Pangajran Sastra Sunda, karya Drs. Budi Rahayu Tamsyah.
Langganan: Poskan Komentar (Atom)


text:
TWIST ENDING, NAON ETA TEH?
TWIST ENDING, NAON ETA TEH?
Film mangrupa hasil karya manusa dina wangun video katut audio. Unsur-unsur nu aya dina film ampir sarua jeung karya sastra wangun carita kayaning tema, palaku, alur, jeung setting. Bédana ari dina film mah aya unsur sinematografi, acting, jeung diwangun ku unsur sutradara, produser, penata kamera, casting, jsb. Genre film rupa-rupa saperti action, drama, komedi, thriller, misteri, horror, jeung sajabana. Éta genre-genre film téh sakapeung mah henteu ajeg mandiri, tapi diadumaniskeun (gabungan). Contona drama-action, action-thriller, komedi-mistery jeng sajabana.
Pikeun kuring, nalika nonton film nu ditungguan téh tungtung carita (ending). Ending film ogé rupa-rupa aya happy ending, sad ending, ambigu, jeung twist. Naon ari twist? ceuk kalimah basajan mah twist téh nalika urang nongton film terus pas tamat urang nyarita geuning kitu?wah teu nyangka pisan. Tah kitu, twist ending téh nya éta tungtung film nu ngandung unsur “kejutan”, teu disangka-sangka. Alur carita nu disusun ku sutradara ngagiring opini nu nongton ka titik nu sabenerna mah lain éta, lain ka dinya. Conto dina film Sixth sense (1999, Bruce Willlis). Sutradara éta film nya éta M.Night Shyamalan nungtun urang nongton sangkan museur (fokus)kana pasualan si budak leutik nu miboga indera kagenep, kumaha éta budak bisa ngaréngsékeun pasualan-pasualan dirina dibantuan ku saurang psikiater (Bruce Willis). Nepika di tungtung carita urang dijadikeun “what?”kagét luar biasa, teu nyangka geuning si psikiater téh … (ulah diteruskan ah spoiler). Tah kuring mah kataji pisan ku film-film saperti kitu téh, film-film nu miboga unsur “kejut”.
Film-film saperti kitu biasana mah mangrupa film thriller atawa misteri. Ieu hal téh kusabab sutradara ngajak nu nongton pikeun ngira-ngira kumaha sabenerna tungtugn carita éta film. Dina film “Memento” karya sutradara Christoper Nolan (The Dark Knight, Prestige, Inception) urang salaku nu nongton sapanjang film ngira-ngira saha sabenerna nu maténi (membunuh) istri si palaku utama. Nepi ka tungtung film urang ditipu ku sutradara, geuning pembunuhna téh …(tongton wé nyalira). Dina film Secret Windows (Jhony depp), si palaku utama dikukuntit (dihantui) ku hiji jirim nu teu jelas saha sabenerna. Manéhna kaganggu pisan ku munculna hiji jalma nu teu jelas beungeutna da datangna téh di tempat-tempat nu poék. Antukna kuring salaku nu nongton kagét pisan nalika kanyahoan geuning nu ngaganggu si palau utama téh geuning …(spoiler ah).
Film-film nu twist ending sakapeung mangrupa film-film nu “beurat”. Dibutuhkeun konséntrasi, pangaweruh (pengetahuan), jeung pamikiran nu seukeut. Conto dina film Inception, rada hésé ngabédakeun nu mana ngimpi nu mana nu nyata. Tungtung éta film ogé rada ambigu, naha si Cobbs (Leonardo Dicaprio) téh aya dina jero ngimpina atawa aya dina dunya nu nyata. Film Vanilla Sky (Tom Cruise) ogé kaasup katégori film ieu. Konsép Lucid Dream, jadi konsep utama éta film. Nu mana ngimpi nu mana nu nyata, rada susah pikeun dibédakeun. Aya deui hiji film nu kawilang beurat, maahan mah beurat pisan nya éta 2001 A space Odyssey. Film heubeul dijieunna taun 1968, tapi nepi ka ayeuna can aya katerangan nu jelas ngeunaan maksud éta film. Ambigu, ambigu pisan. lamun urang nongton éta film pasti nu tara nongton film moal nepika tamat nongtonna, naha? Filmna minim dialog, aya scene nalika si palaku utama kakalayangna di luar angkasa salila sababaraha menit, aya scene nalika primata (monyét) ngumpul jeung btur-baturna, dahar, paséa jeung kelompok séjén, tangtuna euweuh dialog.
Balik deui kana twist ending, sutradara-sutradara nu mindeng nyieun film saperti kitu nya éta Christoper Nolan, David Lynch, M. Night Syamalan, David Fincher, mun di Inonesia aya Joko Anwar nu nyieun film Kala, Pintu Terlarang, jeung Modus Anomali. Film-film béda jeung film Indonésia nu lian, misterina luar biasa hade dibungkus kalawan rapih diéksékusi ku ending nu wah… luar biasa hébat, teu nyangka, twist.
Nongton film pikeun kuring mah mangrupa hijihiburan nu luar biasa, kacapé, kasusah, pasualan-pasualan dina pagawéan,pasualan-pasualan pribadi sakapeung mah leungit ku alatan nongton film. Pikiranjadi fresh deui, pangaweruh nambahan,sarta aya “kepuasan batin”. Cag ah…
PELAYANAN PRIMA DI INSTANSI PUBLIK
Instansi publik mempunyai kewajiban untuk memberikan pelayanan yang maksimal kepada masyarakat (pelayanan public). Pelayanan publik adalah segala bentuk pelayanan yang diberikan oleh pemerintah pusat / daerah, BUMN / BUMD dalam rangka pemenuhan kebutuhan masyarakat sesuai dengan peraturan perundang-undangan yang berlaku (Keputusan Menpan No. 81/1993). Dalam rangka mewujudkannya, maka diperlukan bentuk pelayanan prima.. Pelayanan prima merupakan bentuk layanan terbaik yang diberikan kepada pelanggan atau masyarakat. Bentuk layanan ini tentu saja harus sesuai dengan standar pelayanan yang telah ditetapkan oleh masing-masing instansi. Beberapa kasus di bawah ini bisa menjadi contoh nyata layanan instansi publik terhadap masyarakat (pelanggan).
Baca lebih lanjut
PRAMUKA DAN KURIKULUM 2013
Dalam Permendikbud No. 81 A tahun 2013 tentang implementasi kuikulum 2013 disebutkan bahwa Kegiatan ekstrakurikuler menjembatani kebutuhan perkembangan peserta didik yang berbeda; seperti perbedaan sense akan nilai moral dan sikap, kemampuan, dan kreativitas. Melalui partisipasinya dalam kegiatan ekstrakurikuler peserta didik dapat belajar dan mengembangkan kemampuan berkomunikasi, bekerja sama dengan orang lain, serta menemukan dan mengembangkan potensinya. Kegiatan ekstrakurikuler juga memberikan manfaat sosial yang besar. Kegiatan ekstrakurikuler merupakan salah satu perangkat operasional (supplement dan complements). Dalam peremdnikbud tersebut juga disebutkan bahawa ekstra kulikuler ada yang bersipat wajibdana ada eksztrakulikuler pilihan. Ekstra kulikuler wajib merupakan ekstra kulikuler yang harus diikuti oleh seluurh peserta didik, kecuali bagi peserta diidk tertentu yang tidak memungkinkan untuk mengikuti ekstra kulikuler tersebut. Sedangka ekstra kulikuler pilihan adalah ekstar kulikuler yang bisa diikuti oleh peserta didik sesuai dengan minat dan bakatnya. Ekstra kulikuler wajib dalam kurikulum 2013 adalah gerakan kepramukaan. Baca lebih lanjut
Kurikulum 2013 dan Bahasa Sunda
KURIKULUM 2013 DAN BAHASA SUNDA
(Opini “Kabar Priangan” 12 September 2013)
Surat Edaran Dinas Pendidikan Provinsi Jawa Barat tentang mata pelajaran Bhasa Sunda di kurikulum 2013 seakan menjadi angin segar bagi guru-guru bahasa Sunda yang sedang akhir-akhir ini sedang “galau” karena dalam struktur kurikulum 2013 yang dimuat dari pusat tidak terdapat mata pelajaran bahasa Sunda.
Masalah seakan selesai dengan keluarnya surat edaran tersebut, tapi ternyata kenyaataannya tidak seperti yang diharapkan. Masih banyak sekolah di Jawa Barat yang “keukeuh” dengan pandangannya bahwa dalam kurikulum 2013 tidak terdapat pelajaran Bahasa Sunda. Guru-guru bahasa Sunda pun kembali “galau”. Hal ini terlihat di grup-grup jejaring social guru bahasa daerah Jawa Barat yang membicarakan hal ini. Baca lebih lanjut
BAHASA SUNDA DI KURIKULUM 2013
BAHASA SUNDA DI KURIKULUM 2013
(Forum Guru Pikiran Rakyat, 13 Desember 2012)
Kurikulum 2013 akan segera datang dan akan segera membahana di seluruh Indonesia. Draf kurikulum sudah siap, Uji public telak tilakukan Kemdikbud, tinggal menunggu untuk diberlakukan. Membuka dan menelaah Draf kuirkulum 2013, ada sesuatu yang mengusik pikiran. Muatan local tidak lagi menjadi mata pelajaran tapi “hanya” sebagai bahan di pelajaran seni budaya dan prakarya.
Muatan local adalah pelajaran yang kontennya merupakan cirri khas daerah, keberadaannya diatur dalm UU Sistem pendidikan Nasional (Sisdiknas ) No.20 tahun 2003 pasal 37 ayat 1, PP no.19 tahun 20005 tentang Standar Nasional Pendidikan, serta Permendiknas no.22 tahun 2006 tentang standar isi. Ciri khas dan keunggulan daerah menjadi muatan mulok, oleh karena natara daerah yang satu dengan yang lain pasti terdapat perbedaan. Baca lebih lanjut
PENAMBAHAN JUMLAH JAM PELAJARAN DI KURIKULUM 2013
PENAMBAHAN JUMLAH JAM PELAJARAN DI KURIKULUM 2013
(Forum Guru Pikiran Rakyat, Edisi Sabtu 1 Desember 2012)
Tahun 2013 akan segera datang, begitu juga kurikulum. Tahun ajaran 2013/2014 kementrian pendiidkan dan kebudayaan rencananya akan memberlakukan kuriulum 2013. Kurikulum tingkat satuan pendiidkan (KTSP) yang berjalan sejak 2006 akan segera diganti.
Kurikulum pada akhirnya memang akan berganti, tidak mungkin akan terus menerus memakai kurikulum yang sama. Roda dunia terus berputar, perubahan-perubahan terus terjadi, kemajuan teknologi informasi setiap saat terjadi, tuntutan zaman akan selalu berubah. Fenomena-fenomena negative yang sekarang terjadi seperti korupsi, perkelahian pelajar, plagiatisme, narkoba, permasalah moral menjadi titik utama permasalahnnya. Dengan alasan-alasan itu mungkin KTSP dianggap sudah layak untuk diganti, entah itu revisi ataupun perubahan secara frontal.
Beban belajar yang terlalu padat yang ditandai dengan terlalu banyaknya jumlah mata pelajaran juga menjadi alasan lain pemberlakuan kurikulum 2013. Kurikulum 2013 rencananya akan mengurangi jumlah pelajaran. Baca lebih lanjut
SURAT KUASA (contoh untuk pembayaran pajak kendaraan bermotor)
SURAT KUASA
Yang bertanda tangan di bawah ini:
Memberi kuasa untuk membayar pajak kendaraan bermotor…… No.Polisi ……, kepada:
Demikian surat kuasa ini dibuat dengan sesungguhnya, agar yang berkepentingan menjadi tahu dan memakluminya.
Contoh Proposal Imtihan
Di bawah ini ada contoh proposal sebuah acara (Imtihan Madrasah) yang sederhana yang dilaksanakan di kampung saya. sistematika dan isinya belum lengkap, tapi kalau memerlukannya silahkan download di bawah ini.
AY LEP YU (I LOVE YOU)
AY LEP YU (I LOVE YOU)
I love you, aku cinta kamu, kuring nyaah ka anjeun mangrupa kalimah nu moal bireuk deui pikeun para nonoman. Kalimahna basajan pisan ngan tilu kecap, tapi naha atuh dina ngalarapkeun éta kalimah bet kacida héséna. Urang teu bisa mungkir yén kacida susahna nyoarakeun tur nepikeun kalimah I Love you ka nu ku urang dipikanyaah, dipakabogoh, dipikameumeut. Sakumaha kuat tur gagahna hiji jalma, nalika nyanghareupan éta kalimah mah ngadadak leungit kakuatanna téh, saperti aya kakuatan lian nu ngalumpuhkeun kawanina. Urang aya dina posisi antara kaeunteupan rasa cinta jeung euweuh kawani pikeun ngedalkeunana. Aya naon sabenerna ieu téh? Nalika urang ngedalkeun éta rasa, tangtu baris aya kasieun tur kahariwang. Sieun naon atuh? sieun DITOLAK. Tah, ieu sabenErna masalahna téh. Ieu pisan nu ngabalukarkeun hiji jalma ham-ham atawa asa-asa pikeun ngedalkeun rasa cintana. Nepi ka aya jalma nu ku alatan sieun ditolak nepika rasa nu aya dina dirina teu kedal (cinta terpendam téa meuerun). Jalma nu kitu miboga prinsip kieu: “Mikacinta hiji jalma teu kudu dikedalkeun, keun waé kuring mah rék mikacinta manéhna tapi ngan ukur dina hate, manéhna teu kudu apaleun.” Ah éta mah alesan wungkul, sabenerna mah sieun éta téh. Sieun naon atuh? Sakali deui sieun DITOLAK.
Lamun urang bener-bener mikacinta hiji jalma, leuwih hadé dikedalkeun. Ulah togmol, ulah langsung kana tujuan, kudu malapah gedang ceuk kolot mah. Mimitian ku méré perhatian nu leuwih, sing rajin nanya, najan ku patalékan-patalékan nu teu penting saperti badé kamana? nuju naon? mulih ti mana? jeung lian-lianan deui. Langkah saterusna sangkan manéhna surtijeung narik perhatianna, sakapeung mah urang bisa nepikeun perhatian sacara nonverbal saperti kartu ucapan, hadiah, nginjeumkeun buku, jeung sajabana. Hal-hal nu geus dilakukeun ku urang (mere perhatian nu leuwih) tangtu ngabalukarkeun ayana patalékan dina haténa tur ngjadikeun manéhna surti. Éta prosés tangtu kudu dipungkas ku finishing nu hadé, téangan waktu nu merenah pikeun nepikeun rasa cinta urang. Plong! Ngemplong ayeuna mah, sagala rasa nu salila ieu nyangkaruk dina haté geus bedah geus kakedalkeun. Sabenerna ngan aya dua akibat nya éta DITARIMA atawa DITOLAK. Duanana gé hadé tur boga mangpaat pikeun urang. Lamun ditarima mah teu kudu dibahas, apanan éta harepanna gé. Tapi naha cenah mun ditolak bet hadé tur aya mangpaat? belah mana hadéna? aya sawatara alesan nya éta: Baca lebih lanjut
TES KEPRIBADIAN
Di bawah ini ada tes kepribadian berdasarkan gambar. gambar yang anda pilih mewakili kepribadian anda. di balik setiap gambar ada deskripsi atau penjelasan. selamat mencoba!
-
Arsip
- April 2015 (1)
- Februari 2015 (2)
- September 2014 (1)
- Agustus 2014 (2)
- Desember 2013 (2)
- September 2013 (1)
- Juli 2013 (2)
- April 2013 (1)
- Maret 2013 (1)
- Desember 2012 (2)
- Oktober 2012 (2)
- September 2012 (2)
-
Kategori
-
RSSEntries RSS
Comments RSS


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Januari 2010
Lagu Cinta jeung Sajabana
“Maksud téh lian ti Kardiman,” pokna deuih bari ngisedkeun diukna.
“Nya meureun aya tatangga. Barina gé teu kudu dipikiran da urang téh meureun moal paéh bareng…” pamajikanana nu keur maca majalah nyelang heura ngarérét ku juru panonna.
“Enya maksud téh mun salah saurang geus euweuh,” si lalaki nandeskeun naon nu keur aya dina pikiranana.
Pamajikanana jiga nu ngarahuh. Bari anteng maca majalah, manéhna némbalan, “Piraku euweuh nu mulasara atuh, Pih. Sahenteuna aya RT, aya tatangga, aya urut batur sakantor… Jeung deui teu kudu mikiran nu kararitu, taya mangpaatna.”
“Terus mun urang geus kolot kira-kira saha tah nu rék ngalongokan urang lian ti Kardiman…”
“Geus kolot kumaha? Pan urang téh geus kolot ayeuna téh, mémangna rék sabara ratus taun…”
Si lalaki seuri maur. Bari miceun rénghapan manéhna nangunjarkeun sukuna kana méja sanggeus ngésérkeun koran jeung kacamata.
“Méja mah lain keur suku…”
Si lalaki jebi.
“Kumaha kéh mun datang sémah, disangkana urang téh jalma nu teu boga tatakrama…”
Si lalaki kukulutus bari menerkeun deui sukuna.
“Naon?” pamajikanana nutupkeun majalah.
“Heueuh, di imah sorangan waé alahbatan di jalan raya, réa aturan. Barina gé saha sih nu rék nyémah wayah kieu?”
“Nya saha nu apal. Pangpangna mah teu sopan wé katempona suku ditangunjarkeun dina méja.”
“Tara unggal waktu ieuh. Céréwéd.”
“Saha nu céréwéd, pira dicarék ulah nangunjar kana méja. Naon héséna pindah ka téngah imah rék diuk nangunjar mah. Kitu-kitu waé nyebut céréwéd,” pamajikanana ngajangilek, terus muka deui majalahna.
Si lalaki seuri leutik, lalaunan nepak kana pingping pamajikanana.
“Kitu-kitu waé baeud.”
Pamajikanana ukur ngusikkeun tungtung biwir ka handap.
“Mémangna saha nu rék datang? Kardiman moal mungkin mulang poé ieu. Pan dina suratna gé datangna pagéto, lin? Pas peré kuliah.”
Pamajikanana teu némbalan. Panonna anteng melong lambaran majalah heubeul nu keur dibacana.
“Poé naon kitu ieu téh?” si lalaki jung nangtung bangun nu laliat, terus melong kalénder na témbok deukeut panto ka tengah imah. Sanggeus sababaraha lila neges-neges angka na kalénder, manéhna nyokot kacamata, rap dipaké, “poé Rebo…” pokna.
“Ayeuna mah Salasa,” ceuk pamajikanana. Teureugeus.
“Salasa, Rebo? Ah, tanggal genepwelas, Ra-bu, tuh,” curukna netel kana kalénder.
“Salasa. Kamari Senén. Ayeuna Salasa, tanggal limalas.”
“Salasa nyah? Hih, sugan téh geus poé Rebo. Kardiman téh datangna poé naon atuh?”
“Saptu. Lila kénéh.”
Si lalaki diuk deui gigireun pamajikanana, bari ngarahuh nyuplak kacamata, sok diteundeun deui na luhur méja.
Jempling. Nu kadéngé ukur tiktek nu nyaliara tina bandul jam duduk – jam kuno nu imah kai jeung kacana katémbong hadé piara.
“Mih…”
“Hmm…”
“Nyetél musik nya?” manéhna ngarérét pamajikanana. “Keroncong, pop, bosas, atawa… naon wé atuh. Dangdut?” pokna sanggeus sabaraha lila nungguan kasaluyuan ti pamajikanana.
“Kasimpé gé musik, mun teu diruksak ku sora di dinya mah,” ceuk pamajikanana, datar tapi tandes.
“Waduh, Mamih mani alahbatan sastrawan waé. Lebah mana ni’matna ngadéngékeun kasimpé? Euweuh wirahma euweuh lagu…”
“Enya da Papih mah teu boga jiwa seni, teu boga kepekaan.”
“Walah, beuki luhur waé …” si lalaki seuri leutik.
Pamajikanana ngusikkeun sikuna nenggel kana cangkéng si lalaki bari nyebut ‘ih’.
“Atawa cianjuran…”
Simpé.
“Ngabandungan Euis Komariah pasti cocog lah wayah kieu mah. Sora suling, kacapi…”
Angger simpé.
“Nu albeum Panyileukan téa geura wayah kieu mah, emh, waas ku sorana…”
Pamajikanana nurunkeun deui majalahna kana lahunan. “Beuki nyurigakeun waé beuki dieu téh nya,” pokna, sorana rada béda.
“Nyurigakeun? Har, pan ku urang sok sering diputer kasétna, nyurigakeun naonana?”
“Nu sok muter kasét éta mah di dinya wungkul, lain urang. Mamih gé apal naon maksudna…”
Si lalaki ngahihih seuri sanggeus sababaraha detik tarangna ngarihut.
“Masih kénéh timburu ieu téh? Ya Alloh, geus kaliwat sabaraha puluh taun, can robah kénéh waé…” pokna bari angger seuri bangun ni’mat.
“Gumasép!”
Si lalaki monyong,” Mamih gé apal naon maksudna,” terus ku sora nu pinuh ku kasabaran, “Mih, Papih mah ukur hayang ngadéngé musik. Peun. Éta cenah Mamih teu hayang ngadéngé cianjuran, nya naon wé atuh, nu penting aya nu bisa didéngé, ulah jempling alahbatan di kuburan jiga kieu. Naon salahna? Cik, naon maksud Mamih ‘Mamih gé apal naon maksudna’ téh?” si lalaki neuteup anteb pamajikanana. Biwirna renya-renyu nyumputkeun imut.
“Mamih apal naon nu aya dina pikiran Papih mun keur ngadéngé lagu cianjuran nu éta…”
“Naon, cik…”
“Naha maké nanya? Nya meureun Papih ngarasa betah, bisa kénéh bernostalgia, ngumbar panineungan éndah jeung si éta…”
“Si Euis?” si lalaki seuri tepi ka taktakna eundeuk, bari numpangkeun leungeun kana pingping pamajikanana manéhna nyarita, “Mamih, Mamih. Alahbatan rumaja waé ah. Papih mah tara boga pikiran nanaon mun keur ngadéngékeun cianjuran téh, lian ti ngabandungan laguna. Ayem, tengtrem. Matak genah kana haté.”
“Lah, angger wé ari nu didéngékeunana ukur kasét éta mah.”
“Jadi masih kénéh curiga ieu téh?”
“Rék teu curiga kumaha, Papih meuli kasét éta téh sanggeus panggih jeung Euis di supermarkét harita téa lin?”
“Sataun nu kaliwat? Ah, Papih mah meuli kasétna gé bulan kamari. Niatna gé ukur hayang nambahan koléksi…”
“Nambahan koléksi, tapi nu dibeulina ukur Euis Komariah. Euweuh kabosen. Beurang peuting nyetél kasét éta we, kawas taya nu séjén waé.”
“Har ari Mamih. Papih mah kapan ti baheula gé resepna kana sora Euis Komariah. Lain nu séjén,” pokna ngayakinkeun pamajikanana nu angger baketut. “Naon salahna Papih nyetél kasétna. Hak asasi atuh, Mih. Ieu mah ukur masalah seléra. Lain hartina Papih nyetél éta kasét, lantaran keur inget ka Euis Jubaédah!”
“Apal kénéh geuning ngaran lengkepna gé…”
“Astagfirullah…”
“Nya enggeus, jig kaituh setél…”
Si lalaki ngarénghap jero. “Geus leungit selérana gé.”
“Naha nguruskeun seléra, ieu mah masalah rasa, sanés?” pamajikanana nutupkeun majalah, sok ditunda na lahunanana.
“Naon deui waé ieu téh?”
“Mémangna Mamih teu apal kumaha gaya Papih mun keur ngadéngékeun kasét éta? Leuh… mani alahbatan nu keur ngadéngé sora bidadari waé! Bari peureum, umat-imut. Malah ngaragap dada bari ngarénghap jero jiga nu tas manggih kabungah…”
“Terus Mamih nyangka yén Papih keur ngabayangkeun Euis Jubaédah, kitu?”
“Mémangna saha deui?”
“Gustii…” ceuk si lalaki, sorana jiga nu taya tangan pangawasa. Sanggeus sababaraha rénghapan, ngadadak jiga nu manggihan tanaga anyar, “Terus nu aya dina pikiran Mamih saha, mun Mamih keur ngahariring di dapur, di wésé, di buruan, di kamar, di mana-mana?”
“Maksud Papih téh naon? Mamih mah tara bet ngabayangkeun sasaha, ngahariring mah ngahariring wé. Spontan.”
“Spontan nyah? Euleuh. Ngahariringkeun lagu nu sarua salila puluhan taun disebutna téh spontan?” si lalaki monyong deui, “Untukmu kuserahkan bungaku, oh kekasihku, kudambakan dirimu selalu…,” terus jebi, “Lagu murahan!”
“Papih mah kana saban lagu nu dihariringkeun ku Mamih nyebut lagu murahan. Barina gé Mamih mah tara ngahariringkeun lagu nu sarua, mémangna lagu téh ukur hiji.”
“Enya tapi kadéngéna laguna téh sarua, kabéh maké oh kasihku, lamun teu kudambakan, nya kuharapkan, atawa kurindukan. Naon bédana?”
“Papih téh masih kénéh timburu ka Kang Saépul?” panon pamajikanana ngagiler terus jiga nu keur nyidikkeun pasemon si lalaki.
“Timburu?” si lalaki seuri, tapi sorana ngahéos.”Timburu ti endi, timburu ka si pamingpin orkés malayu? Huh, euweuh waktu pikeun timburu ka jalma kitu. Papih mah ngan ukur panasaran, hayang apal, kunaon Mamih ngahariringkeun lagu nu kararitu waé. Kawas nu keur begér tampélé…”
“Ooh… Caritana Papih téh rék males ka Mamih? Omongan Mamih tadi pasti nenggel nya, lantaran Papih rumasa keur meujeuhna sono ka Euis. Keur inget ka tukang tembang nu sok dituguran saban manéhna manggung, nu sok disawér ku Papih baheula, nu dipicangcam beurang peuting tapi terus dikawin ku lalaki séjén? Marukna Mamih teu apal. Ti saprak Euis Jubaédah dikawin ku bandar kai urang Bantarkalong harita, Papih terus gering nangtung ngalanglayung, gering batin tepi ka aya taunna embung ngadéngé lagu cianjuran. Kasét nu aya gé dipiceun jiga miceun runtah nu taya hargana—saacan Papih tepung deui jeung Euis nu kiwari geus jadi randa. Terus ayeuna Papih nyebut-nyebut ngaran Saepul…”
“Yéy, nu nyebut ngaranna mah pan Mamih? Ieuh, Papih mah saumur gé can kungsi nyebut ngaran si pamingpin orkés malayu nu sok nganteur Mamih mulang baheula, nu sok ngawowoy Mamih ku honor jeung persénan nu leuwih gedé tibatan nu dibikeun ka biduan séjén…”
“Kitu sotéh pédah wé Mamih mah béntang panggung! Barina gé ti mana Papih apal Mamih sok meunang honor leuwih gedé?”
“Si Suci, Néndén, Iceu, kabéh ngomongna kitu.”
“Ooh,” pamajikanana nyikikik,”jalma-jalma sirik éta?”
“Ti maranéhna Papih gé apal yén Mamih baréto bobogohan jeung Saé… heueuh, jeung jalma éta!”
“Mamih mah teu bobogohan jeung…”
“Euleuh-euleuh-euleuh… Deuleu étah! Teu bobogohan nyah? Jadi nanaonan atuh di tukangeun panggung Mamih ditatangkeup ku si éta? Mamih ngaléndotan bari uman-imen ka manéhna? Katénjo kénéh ku Papih ayeuna gé. Écés tur pertéla. Béngras kénéh! Basa orkés Mamih maén di alun-alun harita, Mamih dikakaléng ku manéhna! Cacak keur réa batur, komo mun di tempat sepi? Teu nginjeum panon teu nginjeum ceuli, teu ngan ukur ngadéngé omong batur, tapi nempo sorangan. Kaciri pisan kumaha layeutna Mamih jeung si éta. Buuk Mamih diusapan terus dicium ku manéhna anteb pisan. Nu diusapanana mah damang wé, kalah seuseurian jiga nu suka, komo basa leungeunna ngagarayam kana taktak, terus turun kana tonggong, malah Mamih jiga nu ngahaja ngantep leungeun si kurang ajar éta lalaunan beuki turun, beuki turun, beuki turun, terus nyabak kana buj…” si lalaki nganggeuskeun kalimahna ku neunggeul pingpingna sorangan.
“Ya Alloh…”
“Rék bisa ngangles kumaha, sakitu nembrakna! Kalakuan jiga kitu rék kumaha masih kénéh bisa nyebut ‘Mamih mah teu bobogohan jeung manéhna’?”
Pamajikanana ngarénghap jero. Kalayan leuleuy manéhna nyarita, “Papih téh masih kénéh timburu ka jalma nu geus taya dikieuna?”
“Tapi pan manéhna masih kénéh hirup dina pikiran Mamih.”
“Terus salila ieu naon nu sok aya na pikiran Papih?”
Si lalaki cicing.
“Geus puguh itu mah aya kénéh, jabaning randa deuih.”
Jempling. Ukur sora ramo éta lalaki nu ngetrukan leungeun korsi. Jeung sora jam nu asa beuki béntés.
“Sok, rék ngangles kumaha?”
Simpé.
“Bisi panasaran hayang nyacapkeun kasuka, rék isuk rék pagéto gé jig téh teuing geura téang. Malah masing rék ditéang ayeuna gé jig waé. Apal kénéh lin lebah mana imahna juru-mamaos-Néng-Euis-Jubaédah-téh?”
Si lalaki teu nyarita.
“Mamih onaman, lamun téa mah kaparengkeun inget ka Kang Saépul almarhum, lantaran ngadéngé hiji lagu nu baheula sok dilagukeun ku Mamih na panggung, ukur bisa ngabayangkeun na pikiran, da geus euweuh jirimna. Mamih mah moal rék ngangles, Kang Saepul nu ngalantarankeun Mamih baheula boga kahirupan nu puguh jejerna. Kang Saepul nu ngalatih Mamih tepi ka bisa jiga harita. Mamih bisa manggung, bisa meunang duit keur mantuan kolot da puguh pan Mamih gé anak hiji-hijina.”
Si lalaki ngusapan beuheungna, terus babatukan.
“Malah mun Papih apal, Kang Saepul pisan nu pangheulana ngajurung Mamih sangkan narima lamaran ti Papih harita. Kang Saepul ngijinan Mamih kawin lantaran nu ngalamarna Drs. Hadi Suwarna, pagawé bang. ‘Ieuh, Upit, rék néangan lalaki nu kumaha deui’ ceuk Kang Saepul harita. Mun Kang Saepul teu nyarita kitu mah, hamo, Mamih bisa narima Papih. Mamih gé hayang jadi biduan tepi ka jucungna rékaman…”
Nu kadéngé saterusna ukur sora bandul jam, jeung sora rénghap maranéhna duaan.
Sanggeus rada lila, si lalaki ngarérét ka pamajikanana.
“Mih…”
“Hm.”
Bari numpangkeun leungeun kéncana kana leungeun pamajikanana, si lalaki nyarita, “Papih gé sarua. Najan ayeuna Euis aya kénéh. Jaba randa. Tapi lain hartina Papih bakal terus inget ka manéhna. Mémang enya baheula mah manéhna kungsi jadi kabogoh Papih, ku Papih pan geus dicaritakeun. Tapi kapan jaman geus robah, kahirupan urang geus robah. Geus puluhan taun urang hirup babarengan téh. Papih ngarasa bagja nu taya hinggana bisa hirup babarengan jeung Mamih. Komo deui kapan Papih beuki kolot, geus séngsérang padung. Mun Papih ayeuna resep ngadéngékeun cianjuran, nya lantaran laguna matak tengtrem kana haté, matak tingtrim kana batin…”
“Nya sarua wé Mamih ogé, ngahariringkeun lalaguan kitu téh lantaran lagu nu kitu nu apalna, lagu-lagu nu sok dilagukeun ku Mamih baheula. Ukur keur nyingkahan rasa sepi…”
Si lalaki teu némbal, anggur melong buruan.
Salambar kalakay murag tina dahan tangkal jambu.
Sareupna ngarurub lalaunan.
“Enya, urang téh teu pernah bisa nyingkahan kasimpé. Ku teu diparengkeun boga turunan atuh urang téh nya…”
Pamajikanana ngésérkeun leungeun si lalaki, ngusap jilid majalah, terus kalayan tarapti neundeun majalahna dina méja. “Urang pan boga Kardiman, Saptu engké datang…”
“Tapi manéhna pan angger milik indung bapana. Malah tiap mulang ka dieu ayeuna mah sok jarah ka makamna…”
“Timburu deuih nyah?” ceuk pamajikanana bari jung nangtung terus nyetrékkeun saklar, bray lampu caang. Sérélék nutupkeun hordéng.
Si lalaki ukur seuri. Manéhna gé milu cengkat terus nangtung bari jeung jiga aya nu dipikiran.
“Mih, jigana éta budak sarua jeung urang, sok kesepian ogé jigana mah nya?”
“Kumaha kitu?”
“Pédah wé, mun keur di imah téh sok nyetél waé lagu rok…”
Pamajikanana jiga nu milu mikir, rét ka si lalaki. Nyéh duanana seuri. Si lalaki terus aksi nyeta-nyeta nu ngalagu rok, tapi teu lila ngadon muringis bari nyabak cangkéng. Pamajikanana jiga nu geregeteun ku kalakuan salakina, si lalaki nu muringis téh disangkéh bangun deudeuh. Duanana arasup ka patengahan.
Tiktek jam, ngitung waktu bangun nu taya kabosen.
Peuting datang deui, pikeun maturan nu keur lumakon, nataran impian jeung panineungan.***


text:
Térong
Térong nyaéta tuwuhan anu kagolongkeun kana kulawarga Solanaceae sarta genus Solanum. Ieu tuwuhan mangrupa tuwuhan asli India jeung Srilangka, sarta sadulur jeung tomat sarta kentang. Buahna ilahar dipaké sayur pikeun asakan. Ngaran botanina Solanum melongena.
Térong téh tumbuhan héjo anu mindeng dipelak sacara taunan. Pepelakan ieu tumuwuh nepi ka jangkungna 40–150 cm (16-57 inci). Daunna badag, kalawan lobus anu teuas. Ukuranana 10–20 cm (4-8 inci) panjangna sarta 5–10 cm (2-4 inci) rubakna. Wanda térong satengah liar leuwih badag sarta tumuwuh nepi ka jangkung 225 cm (7 suku), kalawan daun anu panjangna ngaleuwihan 30 cm (12 inci) sarta rubakna 15 cm (6 inci). Tangkalna biasana cucukan. Warna kembangna antara bodas nepi ka wungu, kalawan makuta anu ngabogaan lima lobus. Benang sarina boga warna konéng. Buahna boga diaméter anu kurang ti 3 cm pikeun wanda anu liar, sarta leuwih badag deui pikeun wanda anu dipelak. Buah kasebut ngandung réa siki anu leutik sarta hipu. Siki éta kaci didahar tapi rasana pait alatan ngandung alkaloid nikotin. Hal ieu teu matak ngajadikeun hélok lantaran térong mangrupa baraya deukeut bako.
Daptar eusi
Sajarah[édit | édit sumber]
Térong nyaéta tutuwuhan nu dijadikeun kadaharan nu dipelak pikeun diala buahna. Ukuran buah térong rupa-rupa antara leutik nepi ka badag, gumantung kana budidayana. Buah kasebut miboga rupa-rupa warna, utamana wungu, héjo, sarta bodas. Térong nyaéta tuwuhan asli India.[1] Térong dipelak di bagian kidul sarta wétan Asia saprak jaman prasejarah tapi dipikawanoh di dunya Barat henteu leuwih kolot ti kira-kira taun 1500. Catetan tinulis anu munggaran ngeunaan térong katimu dina Qí mín yào shù, hiji karya tatanén Tiongkok kuno anu disiapkeun dina taun 544.Fuchsia Dunlop (2006), Revolutionary Chinese Cookbook: Recipes from Hunan Province, Ebury Press, hlm. 202 Lobana ngaran basa Arab sarta Afrika Kalér pikeun térong sarta kurangna ngaran Yunani jeung Romawi némbongkeun yén tangkal ieu dibawa asup ka Barat ngaliwatan wewengkon Laut Tengah ku bangsa Arab dina mimiti Abad Tengahan. Ngaran ilmiahna, Solanum melongena, asalna ti istilah basa Arab abad ka-16 pikeun sajinis tangkal térong.
Alatan aya hubungan antara térong jeung kulawarga Solanaceae, kungsi aya anggapan yén buah térong racunan. Sedengkeun kanyataanana buah térong kaci didahar tanpa akibat goréng naon ogé ku kalolobaan jelema, pikeun sawaréh jalma nu séjén, ngadahar buah terong (sarupa jeung ngadahar buah nu patali kawas tomat, kentang, jeung pedes héjo atawa pedes) bisa mangaruhan kaséhatan. Sawaréh buah térong rada pait sarta ngagerihan peujit sarta ngabalukarkeun gastritis. Alatan éta pisan, sawaréh sumber, hususna ti golongan kaum kaséhatan alami, nétélakeun yén terong sarta genus nu patali bisa ngabalukarkeun artritis nepi ka kudu dijauhan ku maranéhanana anu peka.[2]
Galeri[édit | édit sumber]
Rujukan[édit | édit sumber]
- ↑ Tsao sarta Lo dina "Vegetables: Types and Biology". Handbook of Food Science, Technology, and Engineering ku Yiu H. Hui (2006). CRC Press. ISBN 1-57444-551-0.Doijode, S. D. (2001). Seed storage of horticultural crops (m.s. 157). Haworth Press: ISBN 1-56022-901-2
- ↑ Childers, N.F. (Phd) & Margoles, M.S. (MD). (1993). An apparent relation of nightshades (Solanaceae) to arthritis. Journal of Neurological and Orthopedic Medical Surgery. 12: 227-231.


text:
Maman Gantra: Sunda, Internet, jeung Milis
Singhoreng, eta kasepuhan teh gemet oge nitenan budaya "profan" sapertos kitu teh. Eta bae dugi ka terang ka sarupaning 'popondokan' sagala. Om Teddy mah can tangtos terang eta teh, Abah. Hehehe….
Ningali jeung ngadenge naon nu disaurkeun ku Abah Surya hate teh nya rada bungangang. Lain pedah nyangkut Perceka atawa milis tempat kuring ngilu jadi anggota. Tapi, saperti oge naon nu dipalipirkeun kuAbah Surya: Manusa Sunda teh geuning teu kamalinaan (teuing) sararena teh. Aya usaha pikeun ngamumule diri, ngarawat jeung ngembangkeun budayana.
Nu pikareueuseun, kituna teh bari teu katinggaleun zaman. Kiwari wayahna make internet, nya parabot ieu nu dipake pikeun ngarawat eta titinggal karuhun teh. Boh ku milisna, boh ku portal atawa situs-situs ka-Sunda-annana. Nepi ka, ieu mah kasauran Ceu Aam Amalia, seler sejen mah sok harelokeun (campur sirik). Utamana ningali kaayaan sastra Sunda nu tetep hirup nepi ka kiwari. Naha, Sunda bet bisa kitu? Majalah jeung koranna aya. Buku-bukuna meh tiap usik diwedalkeun. Pan Minang, Bali, atawa Jawa mah teu barisa kitu? Padahal eta seler-seler teh kawentar miboga tradisi sastra (tulis) nu hade baheula mah. Kitu kasauran si Teteh teh."Nepi ka maranehannana marenta supaya karya-karya sastra Sunda teh ditarjamahkeun kana basa Malayu. Harayangeun maca jeung hayang nyaho, na kumaha sih eusi eta sastra basa Sunda teh," saur Ceu Aam, kurang leuwih.
Komo, dina perkara ngarumat budaya mah, saperti nu disigeung ku Abah dina biantarana, nya ngan seler Sunda sahiji nu geus bisa nyieun konprensi internasional sagala. Pan seler Bugis mah, asana, karek kamari nyieun nu internasional-internasional kitu teh. Enya basa ngayakeun konprensi internasional ngeunaan La Galigo tea. Bari katingalna, teu bisa ngeundeukkeun seler Bugis sorangan jiga kumaha KIBS ngageunjleungkan sakabah bangsa Sunda jeung Nusantara.
Soal ngageunjleungkeun Nusantara, katingal tina seminar nasional basa jeung sastra daerah di Solo, nulumangsung sanggeus KIBS diayakeun. Sanajan, dina halna perkara konprensi rohaka tadi jalma nu julig belang bayah mah macana teh dibalikeun: Nya pantes we ngayakeun acara jugala kitu, da tatuna budaya (jeung manusa) Sunda teh memang geus parna pisan. Nepi ka butuh "bantuan" pihak internasional pikeun nyageurkeunnana. Kitu, ceuk pipikiran si julig,nu teu bisa nganuhunkeun kana kaasih pangeran atawa usaha-usaha batur nu sipatna positif pikeun kahirupan sarerea.
Tapi, nya keun baelah. Tong dipikiran teuing. Ngaranna ge jalma. Ongkoh julig deuih.
Ngan, kuring ge jigana rada kabawa jadi julig ieu teh, yeuh. Kabawa teu tumarima kana kaayaan. Bener, di hiji pihak, naon nu nyampak kiwari teh matak pikabungaheun. Budaya Sunda geus nepi dikonprensikeun bari tingkatna ngabuana. Nga-internasional. Atuh, kasadaran politik bangsa Sunda, saeutik-eutikkeun mah aya. Geus puguh ari kasadaran sosial jeung ekonomina mah. Da, bubuhan langsung karasa ku masing-masing meureun. Enya, sarua"balangsak", sarua jadi korban krisis moneter jeung kasalahan urus nu dibarendo.
Pon kitu deui perkara basa Sunda, nu jadi ciciren bangsa sakaligus mata holang budaya, nu ti baheula mula (cenah ieu ge, saur Ceu Aam, dina sawala tadi) geus dipikahariwang pakumbuhan jeung tumuwuhna ku kolot-kolot harita. "Kuring manggih tulisan di hiji majalah lawas di Perpustakaan Nasional, wedalan taun1932," kitu saur si Euceu teh. Eta tulisan teh, jiganu geus bisa kajudi ku urang sakabeh, nya manghariwangkeun kaayan basa Sunda harita jeung jaga. Jaga mah, ceuk eta "ramalan", basa Sunda teh bakal leungit. Kitu kira-kira. Jaga harita, hartina, nya kaayaan kiwari atawa kamari tea.
Padahal, dina prak-prakkannanana, jiga nu ditandeskeun ku Abah Surya, basa Sunda tetep aya.Masih tetep diparake. "Nya 'anjing-anjing' bae, mah,"ceuk Ceu Aam, bari nyindiran barudak Bandung nu kecap-kecapna teu pernah lesot tina kecap sato hiji eta.
Kateuneung ieu nu oge nambahan kabungah kuring.Hususna kateuneung ti sepuh-sepuh jiga Abah Surya. Malah, nu nambah hormat kuring ka eta inohong teh dongeng MJ basa manehna didatangan mahasiswana nu baringungeun pedah can meunang baju tradisional keur nu maraen degung. "Ah make kaos oblong jeung calana jeans ge teu jadi masalah," kitu saur Abah Surya, basa MJ nepikeun masalah eta ka anjeunna. (Asana mah MJ ge kungsi ngadongengkeun ieu dina salah sahiji postingna). Beu, ceuk kuring dina hate, tetela ieu sepuh tehjembar pisan. Lian ti bisa ngasuh barudak kiwari nu memang alamna geus lain, oge sadar yen budaya teh bisa obah. Paling heunteu, nya sarangkana. Da bedog mah angger bedog, sanajan teu disarangkaan ku kai kaboa oge. (Eh, Kang Ilen, naha leres kai kaboa iasa diangge ngadamel carangka bedog. Da kuring mah asal eungab bae ieu teh. Nu kumaha kaboa ge teu terang. Hehehe…).
Jeung tina kituna mah, geus katoong ti anggalna, sikep Abah Surya jiga kitu teh. Enya ku kersana ilibiung dina milis jiga kieu, nu ku sababaraha pihak mah dianggap gawe pangangguran atawa euweuh gunana, geus katoong kumaha sikep Abah Surya dina ningali atawa nyanghareupan kahirupan kiwari. Nya nyanghareupan oyagna zaman atawa budaya Sunda. Pan dina salah sawios postingna di Ki Sunda sababaraha waktu katukang, anjeunna kantos negeskeun. (Mun teu salah mah basa urang ngawangkongkeun degung Paskah di Indosiar). Budaya teh bisa di fill in, di itu di ieu. Malah bisa di delete pisan. Kitu saur anjenna harita. Coba?Pan biasana, panyawat para sepuh teh sok keukeuh peuteukeuh. "Ceuk karuhun kieu, kieu". Kitu na teh bari teu lali nyalahkeun jeung nyarekan barudak. Laklak dasar. Teu sirikna ditotog-totogkeun eta sirah barudak teh. Pajarkeun teh teu ngamumule budaya sorangan, teu hormat ka kolot, jste. Bari, padahal mah, eta barudak ngalakukeun kasalahan tadi teh lain ku dihaja. Tapi ku kateu nyaho. Da teu dipapatahan tea baheulana.
Ah, eta mah carita heubeul. Jeung barina ge, saur Abah Surya ge nyiduh ka langit, ngagogoreng kolot, teh doraka! Lain kabiasaan bangsa Sunda. Ku kituna, kolotnu didongengkeun di luhur teh lain kolot di Tatar Sunda. Tapi, kolot di ditu… di Uganda, Siberia, jeung Sudan.
Barina ge ngacapruk teh bet katara teuing ieu teh. Urang balikkeun deui bae kana jejer nu sabenerna ku kuring rek diwadulkeun : Kaayaan budaya jeung (sikep) manusa Sunda kiwari. Utamana pakuat-pakait jeung parabot nu ngaranna internet atawa milis. Ke sakeudeung urang posting saeunggeus nu ieu.Dipotong-potong teh ngahaja. Bisi macana bosen.
Tah, kaayaan budaya jeung manusa Sunda nu kaitung lumayan tadi -- malah nyugemakeun batan nasib budaya atawa basa seler lianna -- tangtu bae tong nepi ka mepende urang sakabeh. Saperti remen digunemcaturkeun di milis ieu, masih keneh loba nu kudu dipigawe pikeun nanjeurkeun budaya Sunda (jeung, nu utama, manusana tangtuna ge!). Sanajan bener urang geus bisa naratas ngamumule jeung numuwuhkeun ka-Sunda-an di internet, boh ku portalna boh ku milisna, di sagigireun eta aya oge nu geus lila jadi pikiran kuring. Nya masih ngeunaan internet oge. Hususna sikep atawa kaayaan bangsa Sunda jeung internet. Dina kaayaan infrastruktur telekomunikasi nu waluratjiga kiwari -- pulsa telepon nu ditetepkeun PT Telkomkaitung mahal, bari jeung can kabeh wewengkon bogaISP, sakalina aya nu motekar numuwuhkeun teknologi lian nu leuwih murah pamarentah jiga nu teu rido: Eta teknologi teh kudu dikokolakeun ku pausahaan-pausahaannu geus ditunjuk ku maranehna -- satemenna tingkat melek internet di urang teh katingalna masih keneh heureut. Lain bae nyampak di bangsa Sunda. Tapi, kumna di bangsa Indonesia.
Riset nu kungsi dilakukeun ku APJII (AsosiasiPenyelenggara Jasa Internet Indonesia) nembongkeun taraf melek internet di Indonesia ngan 1,3 persen tina sakabeh jumlah penduduk. Nya, kurang leuwih ngan 3 yuta jalma Indonesia nu sok atawa eungggeus waranoh jeung internet. Tina jumlah eta, nu langganan ISP sorangan teu leuwih 800 rewu jalma. Hartina, lolobana urang Indonesia make internet teh, mun teu ngadon kawarnet, nya ngamangpaatkeun fasilitas nu aya di tempat gawena sewang-sewangan. Kukituna, teu munasabah mun urang nitenan milis-milis nu aya -- sebut bae Ki Sunda jeung Urang Sunda -- sok sepi dimana meuneuran poe pere kantor teh. Da anggotana keur di arimah, bari jeung arang nu langganan internet sorangan.Tah kitu kaayaan umum bangsa urang teh.
Kumaha nu husus ngeunaan bangsa Sunda sorangan? Tangtu bae hese matotoskeunnana. Da, can aya riset nu husus noongan melek internet atawa kapamilikan internet di kalangan seler Sunda. Tapi, lamun kuring leukeun ngabandungan jumlah milis-milis kadaerahan atawa milis kabudayaan tiap seler nu aya, tetela melek internet atawa melek milis bangsa Sunda teh can pikareueuseun.Coba bae, saperti ku kuring remen disigeung, jumlah dua milis ieu aya kana 600-annana. Kitu oge teu diitung nu dobel kaanggotaan. Hartina, di Ki Sunda ngilu, di Urangsunda oge milu -- jiga kuring, MJ, KangOman, Om Teddy, jeung sababaraha dulur lianna. Hartina deui, paling loba anggota dua milis ieu teh teu leuwih ti 500 urang.Dibandingkeun jeung milis basa Jawa, nu ngan saukur 290-an (mun teu salah inget), tangtu bae jumlah tadi kaitung lumayan. Komo, seler Sunda mah pan cacah jiwana ge leuwih saeutik manan seler Jawa.
Hartina, prosentase urang Sunda nu milu milis leuwih loba manan urang Jawa nu milu milis Jawa. Bener aya seler lian nu nyelip di antara milis-milis eta. Misalna Lae Pandapotan di Ki Sunda. Tapi, pan eta mah teu sabaraha. Teu signifikan, meureun piistilaheunnana teh. Da bisa dipastikeun, di dua milis ka-Sunda-an eta, anggota nu aya lolobana ti seler Sunda. Pon kitu deui di milis Jawa. Atawa milis-milis kaseleran lianna, nya mayoritas anggotana teh ti seler sewang-sewangan.Tapi, kumaha mun dibandingkeun jeung milis seler Batak atawa Minang? Tah, di dieu urang kudu hudang teh. Kuring sok pirajeunan ningalian salah sahiji milis ka-Batak-an. Utamana nu diluluguan jeung diajangkeun pikeun nonoman-nonomanna. Jumlah anggotana teh nepi ka 900 jalma leuwih. Malah kungsi nepi ka leuwih ti sarewu urang. Bari jeung milis manehna teh lain ngan hiji dua. Tapi aya welasna mun teu salah mah. Coba bae teang ka yahoogroups.com. Search make kecap Batak.Insya Allah bakal ngaburudul geura.Pon kitu deui milis urang Minang. Mun kuring teu salah, aya milis nu anggotana nepi ka 5000 urang! Kituna teh, di luar jumlah anggotana, jumlah milis maranehanna ge katingal loba. Lian ti milis nu nampung kum sakabeh seler Minang, misalna, aya oge milis nu ngawengku "luhak-luhak" atawa wewengkon. Ti mimiti Rantau Net nepi ka milis urang Maninjau. Kitu deui di Batak. Lian ti milis Batak katingalna aya milis marga-marga jeung wewengkon maranehna.
Ningali ceuyahna milis nu aya, oge jumlah anggota-anggotana, bisa dipapantes mun jumlah sakabeh urang Minang atawa urang Batak nu jadi anggota eta milis-milis teh loba pisan. Kumaha di urang? Di urang ge memang aya milis urang Subang, Purwakarta, Indramayu, Cirebon, Tasik, jeung Sukabumi. Tapi, mun dihijikeun kabeh, jumlah anggotana teh teu nepi kasarewu asana mah. Milis urang Bandung atawa Bogor? Eta oge aya. Malah milis ka-Bandung-an mah nepi ka aya limana. Tapi, nya kitu, rada hese mun disebut milis ka-Sunda-an teh. Da naon nu diwangkongkeun di dinya teh teu khusus ngeunaan budaya atawa bangsa Sunda. Jeung, nu leuwih penting, basa nu diparakena ge lain basa Sunda. Aya eta oge nu sok marake basa Sunda.Tapi, pan lain basa wajib jiga di dua milis ieu. Antukna, kuring leuwih panceg ngasupkeun milis-milis eta kana milis ka-kota-an, nu nyawalakeun kaayaan kota atawa tempat warga hiji kota ngawangkong atawa ngawarung bandung.
Ningali fakta jiga kitu, dua hal patanyaan bisa disodorkeun: Hiji, naha saeutikna anggota milis-milis ka-Sunda-an ieu nunjukkeun yen urang Sunda can melek internet? Atawa, kadua, enggeus ari melek internet mah. Tapi, can melek milis. Maksudna, bangsa Sunda teh bisa jadi geus loba nu wanoh jeung parabot nu ngaranna internet ieu. Tapi, teu waranoheun yen di dinya teh aya parabot lian nu ngaranna milis. Tapi, asa piraku,nya? Atawa, katilu, nu dipikapaur ku kuring, bangsa Sunda bener-bener bangsa soliter. Bangsa nu resep"sewang-sewangan", bari teu pati malire kana pentingna silaturahmi di antara bangsana sorangan. Kaasup, nyaku ngaliwatan milis atawa internet jiga naon nu dilakonkeun ku urang sorangan. Atawa, bisa jadi, bangsa Sunda malire pisan kana pentingna silaturahmi tea. Pan maranehna teh boga babasaan "entong pareumeun obor" atawa nu sajinisna. Tapi, meureun, leuwih "realistis" dina ngajalankeun silaturahmina teh. "Na, rek silaturahmi bae kudu make milis. Nya rek silaturahmi prak bae tepungan langsung baraya jeung dulur-dulur teh. Pan, leuwih afdol tah?," kitu meureun ceuk maranehannana teh. Tapi, pan ku alatan kasibukan sapopoe, teu bisa salilana urang bisa paamprok jonghok jiga ilaharna. Nya internet nu jadi parabot pikeun bisa tetep silaturahmi tapi teu kudu paamprok sacara fisik.
Pondokna, kasimpulan kuring saheulaanan, umumna urang Sunda memang can wanoh kana internet jeung milis.Tah, ieu ge bisa dibaca leuwih jauh. Naha kateuwanohan eta teh ku alatan tingkat pendidikan, kamampuan ekonomi, atawa naon? Naon bae jawabannana di antara nu dua tadi, tangtu bae pikahariwangeun. Sabab, tetela bener seler urang teh katinggaleun. Jeung bakal leuwih katinggaleun manan seler lianna. Urang Batak, nu leuwih "dinamis", leuwih guyub jeung papada baturna, geus bisa ngamangpaatkeun parabot nu ngaranna internet. Padahal, saperti naon nu ditembongkeun ku India (mun teu salah hasil riset UNDP pangaahirna, ngeunaan indeks kualitas manusa), internet teh gede pisan pangaruhna kana karaharjaan masarakat. Memang lain karaharjaan dina harti fisik (ekonomi atawa materi), tapi karaharjaan nu sipatna immaterial. Hal nusatemenna leuwih penting manan materi. Paling heunteu ku perkara batin eta (kapinter, kanyaho, mentalitas), hal materi bisa leuwih gampil kaudag. (Atawa leuwih hese? Da udagannana jadi leuwih luhur? Hehehe…).
Kukituna, sakali deui, mun urang -- nu geus "katinggaleun" ku seler lian -- oge katinggaleun dina perkara internet ieu, atuh nya bakal leuwih katinggaleun deui bae. Hartina, hal ieu mibutuh pipikiran jeung lengkah-lengkah nu daria tur nyata tiurang sakabeh pikeun nungkulan ieu kaayaan. Tah, palebah dinya, kuring sorangan, lian ti ngalamunkeun ayana program sayuta warnet di Tatar Sunda (muka warnet di tiap kacamatan di Tatar Sunda), rek nyodorkeun resep nu meureun leuwih gampang jeung murah: Ngamasarakatkeun ayana ieu dua milis ka bangsa Sunda lianna. Arajakan maranehna sangkan ngilu aub didieu. Sabab, nya ku cara kieu aya dua hal nu bisa kahontal atawa kalakonan. Lian ti wanoh jeung internet teh, urang bisa ngawarung bandung. Nyawalakeun (jeung prakna) kumaha ngamajukeun sarakan. Carana? Gampang bae: Nya sing leukeun bae ngirim"undangan" ka milis-milis sejen. Hususna, milis-milis nu anggotana loba jeung pikiraeun loba diiluan kubangsa Sunda. Biasana milis-milis kaagamaan, ekonomi,budaya, jeung milis-milis nu eusina ceuyah ku hal-halnu…cawokah tea. Atawa: Bejaan saha bae bangsa Sunda nu urang tepung atawa wawuh, Urang ngariung di milis urangsunda kituh.Urang ngetrek, ngaheroyan Neng Yasmine, bari ngararancang nyieun Nagara Sunda Merdeka! Hahaha….
Eunggeus, ah! Bisi jadi ngacaprukna pisan. Eukeur mah geus cukup panjang deuih,. Geus genep kaca. Bisi peureus nu macana. (Tapi, MJ, Ua Sas, Kang JR, BahMaik, ari ngawarung bandung teh bener nulisna jiga kitu? Atawa ngawarung Bandung? Jeung kumaha sasakalana ieu babasaan teh? Kunaon teu ngawarung bogor atawa ngawarung galuh, misalna? Atawa ngawarung pandeglang sakalian?).
Baktos bae ka sadayaNa,
MGT
Catetan: Kasauran para inohong dina tulisan ieu ngan dicutat tina ingetan. Kukituna bisa jadi kuring salah nyutat atawa teu akurat. Sabab, basa sawala teh kuring teu kungsi cutat-catet, rukam-rekam, bari teu pati tigin ngabandungan naon nu didugikeun Abah Surya saparakanca. Da anteng nyonyoo kamera meunang ngadangkal nginjeum ti babaturan. Jeung teu ku hanteu, malum kamera geus rada lawas, audiona teu berfungsi. Atuh, mun hasilna diputer teh euweuh soraan. Jigana kudu diputer dina video player biasa.


text:
Nyiruan
Nyiruan nyaéta sato nu bisa ngapung nu gampang dipikanyaho sabab dipikawanoh sok nyeureud lamun diganggu jeung warnana nu katempo pisan. Nyiruan kaasup ka ordo Hymenoptera anggotana ogé nyaéta sireum jeung odéng. Nyiruan sakapeung sok ditapsirkeun salaku odéng ku jalma réa.[1]
Di dunya ieu aya 75.000 spesies nyiruan nu geus dipikanyaho ku jalma jeung sabagéan badag ti éta hirup salaku parasit nu nyimpen endogna di awak sato séjénna.[2] Nyiruan bisa kapanggih disakuliah dunya, iwal ti daérah nu panas teuing jeung tiris teuing.
Daptar eusi
Morfologi[édit | édit sumber]
Anatomi[édit | édit sumber]
Nyiruan jeung anggota Hymenoptera séjénna boga awak nu gampang dipikanyaho dibandingkeun jeung kelas insékta séjénna. Awakna kabagi jadi 3 bagéan utama nyaéta: hulu, thorax, jeung abdomén (sababaraha literatur séjénna nyebutkeun kawengku ku hulu, mesosoma sanajan maksudna sarua). Ciri has ti anggota Hymenoptera kaasup nyiruan nyaéta cangkéngna nu leutik pikeun ngahubungkeun bagéan dada jeung beuteungna (iwal ti laleur ragaji famili Tenthrenidae) nepi ka awakna bisa nilep kalawan gampang. Sababaraha rupa nyiruan upamana nyiruan sayang leutak ti famili Spechidae nepi ka boga ruas cangkéng nu panjang.[1]
Di hulu nyiruan aya sapasang panon majemuk, nyaéta panon ti kumpulan lénsa panon nu leuwih leutik. Iwal sapasang panon majemuk tadi, nyiruan ogé ngabogaan 3 siki oselus (panon sederhana) dipuncak huluna. Oselus teu dipaké keur nempo, tapi keur ngadetéksi inténsitas (cahya) di sakurilingna nepi ka nyiruan bisa nyaho iraha kudu ngamimitian jeung mungkas aktivitasna.[3] Nyiruan ogé boga sapasang rahang handap (mandibula) nu bisa digunakeun keur sababaraha aktivitas saperti ngajepit benda, nyabut serat kai, jeung nepi ka keur maéhan insékta séjénna. Bagéan séjén nu aya di hulu nyiruan nyaéta sapasang antena nu ngabuku-buku keur ngadetéksi rangsangan kimia.[1]
Sakabéh nyiruan ngabogaan jangjang (iwal nyiruan bikang ti famili Mutilidae[1]) warnana transparan. Jangjang ieu jumlahna 2 pasang jeung gerakna saragem lamun jangjang hareup naék, jangjang tukangna milu naék. Nyiruan pinter pisan ngapung di luhur sabab nalika ngapung, nyiruan bisa ngalakukeun sababarana manuver, saperti ngapung gancang, muter di luhur, jeung ngapung mundur. Nyiruan umumna ngapung kalawan ngalipet sukuna, iwal ti éta sababaraha rupa nyiruan séjénna misalna nyiruan kertas nu sukuna ngagantung teu ngalipet nalika ngapung.[4]
Seureud[édit | édit sumber]
Nyiruan ngabogaan seureud di tungtung abdomenna. Ngan nyiruan bikang nu ngabogaan seureud, sedengkeun nyiruan jalu teu ngabogaan seureud. Seureud nyiruan sabenerna nyaéta sarupaning saluran nu aya patalina jeung kelenjar bisa. Nyiruan ngagunakeun seureudna keur ngalumpuhkeun korbanna jeung mertahankeun dirina.[2]
Sababaraha ragem nyiruan nu kamodifikasi jadi saluran nu nyalurkeun endog nu disebur ovipositor. Nyiruan bisa maké seureudna keur endogan nalika tabung seureudna nu kahubung jeung kantong endog. Ukuran ovipositor sorangan beragem jeung sababaraha nyiruan, ovipositor bisa leuwih panjang ti awakna. Ovipositor di sababaraha nyiruan misalna kacida kuat sabab dipikanyaho bisa nembus lapisan kai.[5]
Métamorfosis[édit | édit sumber]
Nyiruan saperti anggota Hymenoptera séjénna bisa métamorfosis sampurna nu artina nyiruan ngajalanan 4 tahap dina tumuwuhna; endog, larva, kepompong, jeung déwasa. Larva nyiruan umumna teu ngabogaan panon, suku, jeung rahang keur ngagayem nepi ka bisa dahar, nyiruan gumantung ka indungna nu nyimpenna nalika masih jadi endog di deukeut dahareunna. Larva nyiruan nu gedé bakal ngalaman ganti kulit sababaraha kali nepi ka jadi kepompong. Kepompong nyiruan biasana mirip jeung nyiruan dewasa, mung warnana pucet. Nyiruan nu geus ngajalanan fase kepompong tukuy bakal kaluar ti kepompongna, tuluy nungguan sakeudeung nepi ka jangjangna garing sateuacan bisa dipaké keur ngapung.[6]
Rujukan[édit | édit sumber]
- ↑ a b c d Johnson, Jimy. 1997. "Ensiklopedia Anak-Anak: Dunia Serangga dan Laba-Laba 3". Jakarta: PT Elex Media Komputindo, hal. 20-21.
- ↑ a b Wasps Everyhting About.
- ↑ Time Life. 1996. "Hamparan Dunia Ilmu Time Life: Dunia Serangga". Jakarta: PT Tira Pustaka, hal. 22-23.
- ↑ Nanao, Jun, Hidetomo Oda, & Hidekazu Kubo. 1996. "Seri Misteri Alam 52: Tawon Kertas". Jakarta: PT Elex Media Komputindo.
- ↑ Time Life. 1996. "Hamparan Dunia Ilmu Time Life: Dunia Serangga". Jakarta: PT Tira Pustaka, hal. 124-125.
- ↑ Oda, Hidetomo & Hiroshi Ogawa. 1996. "Seri Misteri Alam 29: Tawon dan Lebah". Jakarta: PT Elex Media Komputindo, hal.10-15


text:
Hatulistiwa
Dina géografi, hatulistiwa atawa garis hatulistiwa (tina basa Arab: خط الإستوا) nyaéta hiji garis rékaan anu digambar di tengah-tengah planét di antara dua kutubna sarta sajajar jeung sumbu puteran planét kasebut. Garis hatulistiwa ieu ngabagi Bumi jadi dua bagian nya éta beulahan bumi kalér jeung beulahan bumi kidul. Garis musim hatulistiwa nyaéta 0°. Panjang garis hatulistiwa Bumi nya éta kira-kira 40.070 km.
Di hatulistiwa, dina mangsa tengah poé, panonpoé persis aya di luhureun sirah. Di hatulistiwa ogé lila lumangsungna beurang sarua jeung lila lumangsungna peuting nyaeta kira-kira 12 jam.
Bagian bumi anu diliwatan garis hatulistiwa ieu lolobana mangrupa sagara. Sawatara tempat anu diliwatan hatulistiwa nyaéta:
- Brasil
- Ékuador
- Gabon
- Kapuloan Galapagos
- Pulo Gilbert
- Indonésia
- Bonjol, Sumatra Kulon
- Halmahéra sarta pulo-pulo leutik di sakurilingna
- Lingga sarta hiji pulo leutik séjén deukeut Sumatra
- Pini - pulo leutik deukeut Sumatra
- Pontianak, Kalimantan Kulon
- Sulawesi
- Kenia
- Kolombia
- Republik Kongo
- Republik Demokratik Kongo
- [[Kepu]uloan Line]]
- Maladéwa
- Pulo Phoenix
- Sao Tome and Principe - ngaliwatan Pulo Ilhéu das Rolas
- Somalia
- Uganda


text:
Beranda » Budaya Islam: Rebo Kasan
Budaya Islam: Rebo Kasan
DINA sasih Shafar ieu di lembur almarhum bapa miwah almarhumah biyang mah sok diayakeun rebo kasan. Unggal rebo ahir sasih shafar. Kapungkur mah nuju masih alit tacan terang naon maksad ngayakeun rebo kasan. Ayeuna bae kusaba seueur katerangan dina seratan artikel atanapi esai dina internet sareng buku yen rebo kasan ngeunaan musibah sareng kabendu Rasulullah saw waktos nyuhungkeun keretas sareng alat nulis wasiat. Abdi maos buku yen salah saurang anu disebat sobat Nabi henteu neudunan, henteu tumut. Malihan mah eta sobat Nabi teh nyaram anu sanes kanggo nyayogikeun. Euh… kacida pisan eta jalma dorakana. Kalakuan sobat Nabi eta tiasa kalebet musibah kanggo umat Islam. Mugi… Rasulullah saw henteu masihan syafaat ka jalma anu deleka sapertos kitu. Mugi abdi diteubihkeun tina sifat sapertos kitu.
Di lembur sepuh kuring, khususna di Kampung Gadog (Pasirwangi), Samarang, Garut, Jawa Barat, Indonesia, unggal malem rebo ahir safar wargi kampung kareumpeul ba’da netepan magrib. Teras bae maos surah yasin sareng shalawatan. Biasana tua kampung atawa ajengan teras masihan wejangan perkawis rebo kasan. Teras netepan isya jamaah sarta sasalaman sadaya wargi anu aya di masagiti silih luberkeun dosa. Saacan uih ti masigit biasana ajengan atawa tua kampung masihan keretas isim rebo kasan. Gumantung kaperluan. Aya anu tilu lambar, oge aya anu dugi kalmia lambar.
Eta lambaran isim eusina huruf Arab gundul, aya nami Rasulullah saw sareng Sayidah Fathimah sarta dua putu Rasulullah saw. Kuring teu paham kana eta isim. Ngan pituduh tua kampung mah kedah dilebetkeun kana cai inum atawa bak mandi. Isuk saacan miang ka masigit rek netepan subuh kedah ibak ku eta cai anu atos dikeueuman isim rebo kasan. Caina oge kedah diinum. Saurna eta ubar kanggo nulak bala sareng diteubihkeun tina panyakit anu dina rebo ahir shafar dikeprukeun. Kusabab kitu kedah nyiapkeun tulak balana.
Sabada netepan subuh wargi mulang deui ka bumi. Sakira wanci haneut moyan sadaya warga kampung darongkap deui ka masigit. Teras shalawatan, netepan sunah dua rokaat niatna netepan tulak bala. Saatos kitu tua kampung mimpin du’a. Teras bae sasalaman deui. Sadaya warga henteu kenging kasab atawa damel dinten eta. Tua kampung mapah anu dituturkeun warga kampung ka makam ageung anu dianggap karamat sareng anu dipihurmat di eta kampung. Kaleresan di lembur eta cakeut tangkal caringin aya makam anu kasebatna karamat. Sadaya warga ngucapkeun salam ka ahlikubur. Teras mendeko cakeut eta makam. Nguriling. Teras bae tua kampung mingpin dua zarah sareng tahlil. Ka kuping saacan maoskeun surah-surah Al-Quran juz amma nyabit-nyabit nami Rasulullah saw sareng kulawarga Rasulullah saw sarta sobat anu melaan Islam. Teras bae nyabit-nyabit ulama sarta guru-guru di eta kampung anu parantos pupus. Ditutup ku du’a panulak bala sarta sholawat. Ngan dina du’a teu sadayana ngangge basa Arab malihan mah aya jangjawokan sagala: kecap jampe make basa Sunda buhun. Teu pati kahartos ku abdi oge eta kalimah du’a.
Saatos beres cai kembang dibanjurkeun kana pajaratan. Teras deui kaluar tina eta makam. Di luar makam atos mayak wanoja sareng ibu-ibu nyadiakeun emameun khas desa sareng katuangeun. Seuseurna mah beubeutian saperto hui, sampeu, lobak, ganyol, waluh, cau, sata kentang. Sadayana dikulub henteu aya anu digoreng atanapi dibeuleum. Teras aya emameun anu bahanna tina beas ngan didamelna sapertos leupeut. Ngan rupana anu benteun: aya nu segi lima, segi opat, segi tilu, sareng aya anu nyongcot manjang. Eta emameun bungkusna tina daun awi (bambu). Aya anu percanten eta emameun kedahna digantungkeun dina panto supados janten pameugat bala sarta sumber panyakit. Dituang bae ku sim abdi. Eta acara rebo kasan anu kaalaman ku abdi nuju alit, masih sakola SMP mun henteu lepat. Duka kiwari mah masih keneh atawa henteu? Maklum abdi saprak sepuh ngantunkeun henteu deui ka lembur. Janten zarah oge ti kajauhan bae. Sugan bae dikersakeun mun aya keneh umur mah abdi sareng bojo hoyong zarah ka makam sepuh abdi.
Di padumukan abdi kiwari, di Kabupaten Bandung Jawa Barat Indonesia, aya kagiatan kanggo nyambut rebo kasan. Ngan teu sapertos anu di Garut. Cekap ku maosan surah yasin sareng netepan sarta du’a dina malem rebo ahir Shafar. Mun dipaluruh di nagari urang rebo kasan janten tradisi nusantara. Di Jawa aya tradisi Rebu Wekasan atau Rebu Pungkasan di Yogyakarta, Rebo Kasan di Banten, dan Rabu Kasan di daerah Air Anyer Kabupaten Bangka.
AHMAD SAHIDIN
Powered by Blogger.


text:
“mengapa rasa percaya diri (self confidence) begitu penting dalam-kehidupan individu, lalu apakah kurangnya rasa percaya diri diperbaiki sehingga tidak menghambat perkembangan individu dalam menjalankan tugas sehari-hari maupun dalam hubungan interpersonal. Jika memang rasa kurang pencaya diri dapat diperbaiki, maka langkah-langkah apa yang harus dilakukan.”
Sabtu, 09 Oktober 2010
Parobahan Harti
Harti dina hiji basa téh mindeng barobah. Aya lima perkara anu jadi panglancar kana robahna harti, nyaéta:
1. Basa mibanda sifat barobah;
2. Dina basa sok aya wangunan samar (vaguaness);
3. Dina basa sok aya wangunan anu mibanda harti (ambigous);
4. Dina basa sok kajadian leungitna dadasar; jeung
5. Ayana struktur léksikal.
Jaba ti éta aya genep faktor panyabab robahna harti, nyaéta faktor: (a) linguistik, (b) sosiologis, (c) psikologis, (d) historis, (e) basa deungeun, jeung (f) pangabutuh kana kecap anyar. Parobahan harti aya sababaraha rupa atawa prosés, kayaning:
a. Ngajembaran (generalisasi)
Ngajembaran nyaéta robahna harti kecap anyar anu ambahanana leuwih jembar batan harti kecap heubeul.
- Bapa harti asalna ‘sesebutan ka salakina indung urang’ ayeuna hartina ngalegaan ‘unggal lalaki kolot tur pantes meunang panghormat’.
b. Ngaheureutan (spesifikasi)
Ngaheureutan nyaéta robahna harti kecap anyar anu ambahanana leuwih heureut batan harti kecap heubeul.
- Sarjana harti asalna ‘jalma nu luhung ku élmu, jembar pangabisa’; ayeuna harti ngaheureutan ‘gelar akademis ti paguron luhur’.
c. Ngaluhuran (ameliorasi)
Ngaluhuran nyaéta robahna harti kecap anyar anu ajénna leuwih luhur batan harti kecap heubeul. Contona:
- Wanita harti asalna ‘sesebutan keur ka sato bikang, robahan tina banita, batina, betina’; ayeuna mah ajénna karasa leuwih luhur batan awéwé.
d. Ngahandapan (pejorasi)
Ngahandapan nyaéta robahna harti kecap anyar anu ajénna leuwih handap batan harti kecap heubeul. Contona:
- Bujang jeung lanjang harti asalna mah ‘sesebutan ka jajaka jeung parawan’; ayeuna mah konotasina karasa leuwih handap nyaéta ‘nu mantu-mantu kana pagawéan rumah tangga; babu’.


text:
Fikmin 'Sareng' Puisi Sunda Ki Sunda Sawawa
Written By Mang Raka on Sabtu, 18 Mei 2013 | 14.00.00
Alatan muka album poto. Seuseuitan. Bruh-bréh lalakon lawas. Kagagas. Haténa dumadakan ngararas. Baluas. Gegebegan katutuluyan. Album ditutupkeun. Neuteup kosong ka jauhna. Mapalérkeun rasa. Kolényay! Poto nu tadi narembongan deui. Nyocok na kongkolak pisan. Reup panonna dipeureumkeun. Kalah bray! Proyektor implengannana mintonkeun gambar nu sarupa. Teu bisa dikadalikeun. Mingkin marudah. Sasah. Gulinggasahan. Jung nangtung. Ngejat. Rék titirah. Ngabrangbrangkeun katugenah.
Tatan-tatan sahinasna. Bebekelan saperluna. Amitan maké surat sacewir. Singget. Tinulis, “Ulah deudeupeun!” Sagalana tarapti, lumampah. Cetrék panto rohangan perawatan dibuka. Di luar taya sasaha. Simpé. Leumpang muru jalan aspal. Angin peuting nyelecep. Anjog di hiji wangunan. Gék diuk. Sila mendekoh. Tamada, sasadu. Mulangkeun bangbaluh.
Isukna disaur, “Bapa tos tiasa mulih, ieu serat kontrolna,” ceuk dr. Rudi, Sp.KJ. Sasalaman. Di luar kulawarga mapagkeun. Samobil. Manéhna ukur wawuh ka emana. Kolotna nu tinggal sabeulah. Nu séjén teuing saha.
(Musa,1700513#06:15#)
*** LALANGSÉ ***
Ku : Godi Suwarna
Hiji-hijina béntang ngoléab tina tangkeupan
Langit simpé : Kuring jeung Anjeun paanggang
Tingkalayang kalangkang nu hayang muntang
Sabab raga dipecutan saban mangsa
Sanggeus Adam diamprokkeun jeung lolongkrang
Anjeun teu ngiberan heula saméméh prung madungdungkeun
(Dina lontar tapak anjeun ukur béja, gupuy-gapay
Kuring ngarampa aksara : Teu kabaca!)
Hiji-hijina béja kasampak tinggal aweuhan
Haréwos téh beuki simpé tina haté, duh simpé
Jalan panjang dilelebah, diléngkahan
Beungeut Anjeun remek dina eunteung kuring
Langit jongjon meundeutkeun kapanasaran
(Ngembat ngendat jalan batu, jalan madu, jalan
késang, jalan getih, jalan kuring jeung cipanon)
(1978)
*** TAMU MATUH ***
TUTAS ngadu’a, manéhna ngaléngkahkeun suku kéncana. Bus ka pacilingan umum. Beberesih. Ngalanggan. Ucul-ucul. Bulucun. “Sampurasun!” Aya nu uluk salam.
“Rampés...! Aéh geuning salira. Kedapnya ukeun waktos!” Narima sémah bari gog cingogo. Pangseng. Ngaheungeu sajongjongan. Kadéngé sora nu ngaburulu. Meledek. Héabna ngagéréan irung. Hiung blower muih. Mangpéngkeun nu melenghir hangru. Pewangi rohangan surti. Crot nyiduh nyambuangkeun seungit malati. Seleseng. Dumalingding. Mapalérkeun irung nu bangkenu.
“Muhun…, saé! Baay!” Mungkas obrolan.
Nu halimpu gumalindeng deui. Bangénan. “Sareng saha ieu? Gusti..! Ayang ka mana baé?” Uplek gunem catur paselang jeung muringis. Heuheujeun. Tipepereket. Burusut! Ceg knop diteken. Citoilet rikat nyebor! Paguneman mikin ragot. Anteng. Lali tali paranti. Teu nolih sabudeureun. Balaréa ngarogrog. Mencrong. Olohok mata simeuteun. Nu teu tarapti nastiti tonggoy mandi. Cicirihilan. Nukangan panto nu molongo kasurungkeun angin, nu ngahiur ngumbar teuteup bari ngelus nu sampulur. Taya kapaur.
(Musa,1500513#06:25#)
*** LANGGENG ***
aya tepung lawung
aya leupas pisah
papasang nu bakal kasorang
aya anjeun
aya kuring
sapasang nu bakal midang
aya ayeuna jeung salawasna
nu meungkeut urang
dina katresna
(Musa,160513#22:35#01)
Label: Gen-X


text:
Tempat Serupa :
Bus Terminal Pasir Muncang
Sukamanah, Megamendung, Bogor, West Java 16770, Indonesia
Terminal
Jl. Raya Leuwiliang - Bogor, Curugmekar, Bogor Bar., Kota Bogor, Jawa Barat, Indonesia
Halte Kesatuan
Jl. Padjadjaran, Baranangsiang, Bogor Tim., Kota Bogor, Jawa Barat 16143, Indonesia
Terminal Bus Baranangsiang
Jl. Pajajaran Indah V, Baranangsiang, Bogor Tim., Kota Bogor, Jawa Barat 16143, Indonesia
Halte Botani Square
Botani square halte ipb jln pajajaran, Tegallega, Bogor Tengah, Kota Bogor, Jawa Barat, Indonesia


text:
Kamis, 20 Maret 2014
Hai KakRath, kumaha damang yeuh? Wah tos lami nya urang teu pateupang lawang, pa amprok jonghok, ngariung mungpulung ngarep kanu agung.
Eunya memang tos lami pisan urang teh tos teu ngobrol nya!! Boa-boa kang Rath tos robih ayeunamah nya? Sugan we ayeunamah kan tos janteun Boss atanapi jalmi senang, da beungharmah ti baheula nya! Sugan langkung Lintuh (montok/gendut), atanapi mingkin beugeng? Ah baelah kumaha oge, nu pentingmah ulah ninggalkeun Netepan unggal waktos (pret mapagahan ngojay ka Entog “blibis/bebek) J. Tos lami abdi nguping kabar pajar teh tos janteun rama ayeunamah nya/ wah wilujeung we nya upami tos gaduh murangkalih mah.
Ayeuna abdi hoyong nyarios keun ka ayaan di padameulan abdi kang rath, upami teu leupatmah abdi tos nyarios keun kan padameulan Abdi 13 sasih langkung nya? Waktos abdi ngalih ti Batam tea. Sumpah kang Rath abddi teh bingung pisan kang, kedah kumaha nya? Iyeu di padameulan teh simpang siur wea manah teh. Saleureus namah didieu teh abdi masih betah keneh Kang, karna sok gaduh wae waktos netepan iraha bae, nu gaduh nage teu koret kang alhamdulillah berehan, terus bageur oge ka barudak nu darameul teh someah (ramah), atasan abdi oge insya Alloh bageur lah soleh, insya alloh sae sadayana.
Didieu aabdi janten Capten, kang nya lumajeung lah alhamdulillah. Sajenis jabatan di handapeun leader, ah abdi mah teu masalah kang, padameulan abdi memang seu eur pisan kang, abdi kedah tiasa ngabadalan Kasir, bar, Cheker sareng sajabana, tapi saleureus namah abdi geu can tiasa da nguasai sadayana, nya muga mugia ka payuna abdi tisa sadayana ‘amin’ karena abdi kan neumbean damel di dunia F&Bandung jadi masih cacapa lah ibaratnamah. Jadi abdi keudah tiasa atanapi teurang sagala rupi ingredian, persentasi, rasa sareng nu sanesna sagala rupi nu aya di Cafe resto, tapi nu parahna pisan mah, kan abdi teu sedeup kopi L, kan Kang rath oge terang, kumaha nya/ ah maksakeun we, namina oge dameul di Coffee shop, mungkin di padameulan nu kapungkur abdi tiasa tumaros kak kang Rath upami aya anu teu ngaartos mah, namun ayeunamah abdi ngahaja kang, abdi teu tumaros ka kang rath supados abdi tiasa nyalira J.
Tapi kang didieu teh barudakna aneh nya kurang kompak dina masalah padameulan teh, pajarteh team work tapi asa teu kompak ah, dina mengball we hungkul kompak nateh. Tos arageung lalulusan sakola luhur deuih, tapi aneh nateh teu garaduh etitude nya, rasa sopan santunateh duka kamarana, ka atasan ka nu saluhureun teh ah sadaraekna we nyebat payuneun pongkeureun, apa memang kawas kitu nya jalmi-jalmi Kota kang? Tapi kang rath heunteu kos kitu ah!!
Lami-lami abi jadi ngaraos kirang betah kang, langkung leureusnamah teu betah ah, memang abdi reu-reujeungan sareng tempat dameul iyeu teh saprak di bangun Tempat iyeu, ah nyobian we heula ah, sababarha sasih mah, sugan we abdi kengin nu langkung sae kapayunna. Dameul sambil milarian we nya.
Kapungkurmah asa raoseun nya abdi di tempat padameulan teh, seu eur jalmi anu raos ddi jaak ngawangkong/ngobrol. Asa betah lami-lami di padameulan teh, aduh ayeunamah tos teu araya kalaluar jalmi-jalmi anu kapungkur reureujeungan sareng abdi sagalang-sagulun teh. Ayeunamah kantung sa jalmi deui anu raos di ajak ngwangkong teh, nya mudah-midahan abdi kenging anu sae dimana oge nya Kang, Mudah-mudahan kang Rath oge kenging kasaean salamina. Ulah hilap urang silih Dua ken nya!!
Oke nya, cekap lah laporanna abdi dinteun iyeu nya, muga mugia email kang Rath tiasa di buka deui nya, aduh sesah tos raoseun email-emailan ngawangkong teh J, tapi teu sawios ah ka email istri kang rath oge kan sami-sami iyeuh nya? Tapi di waleur atuh email abdi teh, ah sok di anteupan wae, pika pusingeun kang L.
Pokonamah hapunteun nya nu kasuhun abdi teu tiasa dongkap ka pernikahan Akang sareng si teteh anu geulis tur bageur tea, karena abdi kuli jadi teu tiasa nyungkeun ijin L saaleureus namah sedih pisan kang sumpah . nya teu sawioslah najan abdi teu dongkap oge ku abdi di du’akeun lah muga-mugia mulus rahayu berkah salamet, janteun kulawargi nu sakinnah mawaddah wa rohmat. Muga-mugia nikahan kang Rath janteun jalan ka Surgana Alloh. “amin”
Wilujeung pateupang deui we lh sasih payun nya, mudah-mudahan urang tiasa pa amprok jonghok dina kasaean salamina.
: Muhammad Arya Wiratha Aslam
Assalamualaikumwarohmatullahiwabarokatuh
Langganan: Poskan Komentar (Atom)


text:
Related Downloads
Tags: Bas Itna Hai Kehna songs download free, Bas Itna Hai Kehna full marathi movies, Bas Itna Hai Kehna marathi movie songs download, Bas Itna Hai Kehna Marathi Movie mp3, Bas Itna Hai Kehna vipmarathi songs, Bas Itna Hai Kehna vipmarathi movie songs, Bas Itna Hai Kehna dJ mix songs, Bas Itna Hai Kehna Marathi Songs, Bas Itna Hai Kehna mp3 songs free download, Bas Itna Hai Kehna video songs, Bas Itna Hai Kehna Song Free Download, Bas Itna Hai Kehna Full HD Video Songs, Bas Itna Hai Kehna Full Video Song HD MP4 - 3GP Download, Bas Itna Hai Kehna Bollywood Movie Mp3 Songs, Bas Itna Hai Kehna Movie Songs, Bas Itna Hai Kehna Full Mp3 Songs


text:
Républik Sosialis Féderatif Soviét Transkaukasus
Républik Sosialis Féderatif Soviét Transkaukasus (Basa Rusia: ЗakaBkaзckaя CoBeTckaя ФeдepaTиBHaя CoциaлиcTичeckaя Pecпyблиka – ЗCФCP, Zakavkazskaya Sovetskaya Federativnaya Sotsalisticheskaya Respublika – ZSFSR), kawanoh ogé salaku RSFS Transkaukasus, disingket RSFST, nyaéta hiji républik Uni Soviét, aya ti 1922 nepi ka 1936.[1] Wewengkonna ngawengku Géorgia, Arménia, jeung Azerbaijan, tradisionalna kawanoh salaku Républik Transkaukasus, kapisah ti Rusia ku Pagunungan Kaukasus.
Sajarah[édit | édit sumber]
Sajarah républik ieu bisa dipaluruh balik ka pameupeusan Kakaisaran Rusia dina 1917, nalika Révolusi Oktober, basa propinsi-propinsi Kaukasus misah sarta ngawangun nagara féderalna sorangan, Féderasi Transkaukasus. Silih sihung dina kapentingan nasional sarta perang jeung Turki ngarah ka peupeusna républik ieu saparo taun sanggeusna, dina April 1918.[1]
3 nagara panerusna aya nepi ka ahir perang sadulur Rusia di pagunungan, basa nagara-nagara éta dijieun Républik Soviét ku Tentara Beureum, sarta disusun deui dina hiji républik, Maret 1922.[1] Républik éta digabung ka nagara Soviét dina Déséember taun éta ogé. Dina 1936, républik ieu dipeupeus jeung dibagi kana RSS Géorgia, Arménia, sareng Azerbaijan.[1]
Ngaran républik dina basa-basa nagara konstituén[édit | édit sumber]
- Basa Arménia: Անդրկովկասի Սովետական Սոցիալիստական Ֆեդերատիվ Հանրապետություն
- Andrkovkasyan Sovetakan Soc‘ialistakan Federativ Hanrapetowt‘yown
- Basa Azerbaijan: Зaraфraзиja CoBeT ФeдepaTиB CocиaлиcT Pecпyблиkacы
- Zaqafqaziya Sovet Federativ Sosialist Respublikası
- Basa Géorgia: ამიერკავკასიის საბჭოთა ფედერაციული სოციალისტური რესპუბლიკა
- Amierk'avk'asiis Sabch'ota Pederatsiuli Sotsialist'uri Resp'ublik'a
Tingali ogé[édit | édit sumber]
- Républik Démokratik Féderatif Transkaukasus
- Kaukasus Kalér
- Républik Wétan Jauh
- RS Bavaria
- Kuban
- Kars
- Komancza
Rujukan[édit | édit sumber]
- ↑ a b c d "The Soviet Period - History - Azerbaijan - Asia". Diakses pada 25 Juli 2011.


text:
Monténégro
- Artikel ieu ngeunaan hiji nagara di Éropa. Tempo ogé Monténégro, Brasil atawa Monténégro, Kolombia.
Républik Monténégro (basa Sérbia/basa Monténégro: ЦpHa Гopa / Crna Gora, dilafalkeun /'t͡sr̩naː 'ɡɔra/, hartina "gunung hideung") mangrupa hiji nagara nu aya di Éropa Kidul. Pasna aya di nagara Balkan jeung tepung wates sareng Laut Adriatik di kidul, Kroasia di kulon, Bosnia jeung Hérzégovina jeung Sérbia di kalér, jeung Albania di kidul. Salaku ibu kota nagara nya éta Podgorica.
Dumasar kana konstitusina, nagara ieu mangrupa nagara démokratik, sosial, jeung ékologikal. Teu ngawengku nagara mikro, nagara ieu mangrupa nagara nu paling saeutik jumlah padumukna kaopat di Éropa. Nagara ieu mangrupa nagara Slavik pangleutikna di Dunya.
Daptar eusi
Sajarah[édit | édit sumber]
Dina sababaraha abad, Monténégro mangrupa hiji prinsipalitas merdéka de facto nu diatur ku hiji pangawasa jeung dinasti héréditér. Nagara ieu miboga pangakuan internasional de jure ngeunaan kamerdékaanna, sanggeus Krisis Wétan (1875-1878), di Kongrés Berlin. Dina 28 Agustus 1910, pangawasa Monténégro Pangéran Nikola Petrović Njegoš ngadéklarasikeun warugana minangka Raja. Hiji nagara merdéka ti Jaman Patengahan nepi ka taun 1918, nagara ieu teras jadi bagian ti nagara Yugoslavia jeung kagabung kana téritori Sérbia jeung Monténégro. Antara 1945 jeung 1992, Monténégro mangrupa bagian ti Républik Féderal Sosialis Yugoslavia. Ti 1992 nepi ka 2003, Monténégro ngagabung jeung Serbia ngawangun Républik Féderal Yugoslavia. Dina taun 2003 Republik Féderal Yugoslavia teras dirobah janten hubungan antara Sérbia jeung Monténégro leuwih kapisah sarta ngaranna robah jadi Sérbia jeung Monténégro.
Sérbia jeung Monténégro aya ti 2003 nepi ka 2006 basa Monténégro mutuskeun pikeun misah liwat hiji réferéndum. Ku hiji réferéndum nu dilaksanakeun dina 21 Méi 2006, Monténégro ngadéklarasikeun kamerdékaanna dina 3 Juni 2006.
Réferéndum Monténégro[édit | édit sumber]
Cenah para panolak kamerdékaan, Monténégro salaku bagian ti Uni jeung Sérbia bakal boga kamungkinan nu leuwih gedé minanghka anggota Uni Éropa, tinimbang sosorangan. Uni Éropa teu miharep Monténégro merdéka. Ku kituna diwangun Uni Sérbia Monténégro. Tapi Perdana Menteri Monténégro, Milo Djukanovic, ngan nyatujuan Uni éta, upami masarakat, liwat réferéndum, dipasihan kasempetan nyorakeun pamikiran ngeunaan Monténégro merdéka.
Samentawis, Présidén Sérbia jeung Monténégro, Vojislav Kostunica jeung Perdana Menteri Sérbia, Zoran Djinjic hayang sangkan féderasi tetep ditahankeun, tapi sadia masihan hak otonomi luas ka Monténégro.
Maret 2006, Parlemén Monténégro, kalawan sora pinuh ngadukung usulan pikeun ngayakeun réferéndum ngeunaan kamerdékaan ti Sérbia, dina 21 Méi 2006.
Uni Éropa ahirnya nuntut sangkan minimal saparo ti pamilih kedah méré sora. Salian ti éta, Brussel ngan ngakuan kamerdékaan Monténégro, upami didukung ku minimal 55% pamilih.
Dumasar kana pangumpulan sora indepénden panungtungna nu diumumkeun Novémber 2006, 43 persén ti wargi Monténégro hayang kamerdékaan, 31 persén teu ngadukung, jeung sésana, 24 persén, teu mutuskeun. Pamaréntah Monténégro nyebutkeun, usaha pikeun miboga kamerdékaan éta dimotivasi ku kahayang pikeun heunteun didominasi ku Sérbia, nu jumlah padumukna leuwih ti dalapan yuta urang.
Hasil[édit | édit sumber]
Dina 22 Méi 2006, Présidén Komisi Réferéndum Frantisek Lipka ngabéwarakeun hasil pangétangan sora samentawis réferéndum, di mana 55,4 persén rahayat Monténégro nu partisipasi dina réferéndum ngahayangkeun Monténégro merdéka atawa misah ti Sérbia. 44,6 persén milih nolak ide kamerdékaan éta.
Ti 485.000 pamilih nu kadaptar, kira-kira 86,3 persén ngagunakeun hakna éta. Dumasar kana katangtuan ti Uni Éropa, hasil réferéndum disebut sah lamun salah sahiji pihak minimal miboga 55% sora.
Perdana Menteri Monténégro, Milo Djukanovic, ogé geus mroklamasikeun kameunangan blok prokamerdékaan sanajan can aya nyanyataan resmi ti komisi nu ngurus réferéndum. Pupuhu Komisi Luar Nagri UÉ, Javier Solana, nyabut sacara alus hasil samentawis réferéndum Monténégro jeung jangji bakal ngaprésiasi hasil ahir sakabéh pangétangan sora.
Pasca réferéndum[édit | édit sumber]
Dina 28 Juni 2006, Monténégro minangka anggota ka-192 PBB.[1] Pamilihan umum kahiji, hiji pamilu parlemén nu dilaksanakeun dina 10 Séptémber 2006 ngahasilkeun koalisi nu diwangun Perdana Menteri Milo Đukanović, Koalisi Monténégro Éropa salaku nu meunang.
Géografi[édit | édit sumber]
Sacara internasional, Républik Monténégro tepung wates jeung Kroasia, Bosnia jeung Hérzégovina (Républik Srpska), jeung Albania. Dina Kahijian Nagara Sérbia jeung Monténégro, Républik Monténégro tepung wates jeung Sérbia (kaasup propinsi kidul Sérbia, Kosovo jeung Metohia).
Kota utama Monténégro nya éta: ibu kota Podgorica (139.000 jiwa), Nikšić (61.700), Pljevlja (18.800), jeung Bijelo Polje (17.100). Urut ibu kota karajaan nya éta Cetinje.
Tempo ogé[édit | édit sumber]
Réferénsi[édit | édit sumber]
- ↑ http://www.un.org/Overview/growth.htm List of members to the United Nations by joining date
Tumbu kaluar[édit | édit sumber]
- Loka resmi Républik Monténégro
- Loka resmi Organisasi Pariwisata Montenegro
- Loka resmi Pamaréntah Républik Monténégro
- Loka resmi Parlemén Républik Monténégro
- Loka resmi Présidén Républik Monténégro
- Konstitusi Montenegro
- Sajarah Montenegro
- montenegro.org
- Karajaan Montenegro
- "Montenegro Nyatakan Merdeka", Kompas
Albania • Bosnia jeung Hérzégovina • Kosovo • Monténégro • Sérbia


text:
1 Korin 14:22
22Got Juda du dakwat vékusékngapuk yandarén kundimba wunga wate déku mayé apa wa wakwasnyéndén. Wakwasnyéndéka a vékuséknangwa. Gotna Yaamambi du rasét mayé apa kwayéndéka de vékusékngapuk yandakwa kundimba wandaka Krais Jisasna jémbaamba yaalan du dakwa Gotna mayé apaké yamba vékusék-ndakwe wa. Wani kundi wandaka de Krais Jisaské vékusékngapuk yakwa du dakwa Gotna mayé apaké wa vékusékndakwa. Gotna Yaamambi du rasét mayé apa kwayéndéka Gotna yémba vékusék-ndakwa kundimba wandaka de Krais Jisaské vékusékngapuk yakwa du dakwa Gotna mayé apaké yamba vékusékndakwe wa. Wani kundi wandaka de Krais Jisasna jémbaamba yaalan du dakwa Gotna mayé apaké wa vékusékndakwa. Vékusékte apamama yate yékunmba tékandakwa.


text:
Lain beja lain bohong....Sataun katukang kuring ngimpi kadatangan jalma make pakaéan sarwa hideung diiket,dina impian éta jalma nitah kakuring ngadatangan gunung Cikuray
, ngimpi kukuring teu di waro nepika 7 poé ngimpi waé sarupa kitu,nya kuring tatanya ka babaturan jeung tatangga tapi weléh euweuh nunyahoen,nepika kuring meuli peta,teu lila saprak apal gunung Cikuray dikota Garut
kuring ngajugjug kakota Garut,loba pisan kaanéhan sanggeus kuring balik ti gunung Cikuray bulan Muharam taun kamari.....
Hanca....
Ku: Wendy Mulyadi di Forrum PUGER’s Pasundan


text:
Osmosis
Osmosis nyaéta prosés difusi hiji pelarut (biasana cai) ngaliwatan mémbran semiperméabel, ti larutan anu kadar zat nu larutna handap (poténsi cai gedé) ka larutan anu kadar zat nu larutna leuwih luhur (poténsi cai leutik) dina hiji gradién kadar solutna[1]. Ieu téh mangrupa prosés fisika, nu mana pelarutna pindah - tanpa asupan énérgi - nembus mémbran semiperméabel (perméabel pikeun pelarutna, tapi henteu pikeun zat nu larutna) anu mindingan dua larutan anu béda konséntrasina[2].
Baca ogé[édit | édit sumber]
Rujukan[édit | édit sumber]
Tumbu kaluar[édit | édit sumber]
- Osmosis simulation in Java
- NetLogo Osmosis simulation for educational use (Java Applet for fast PCs)
- NetLogo Osmosis simulation for educational use (Java Applet, runs also on slow PCs)